CELEX: 52013PC0495
Language: lt
Date: 2013-07-10
Title: Pasiūlymas TARYBOS REGLAMENTAS dėl II naujoviškų vaistų iniciatyvos bendrosios įmonės

|
			
		
		
		52013PC0495
		
			Pasiūlymas TARYBOS REGLAMENTAS dėl II naujoviškų vaistų iniciatyvos bendrosios įmonės /* COM/2013/0495 final - 2013/0240 (NLE) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO APLINKYBĖS
Bendrosios aplinkybės
Ekonominės ir finansinės krizės
aplinkybėmis Europa imasi priemonių tvariam augimui užtikrinti. Tuo
pat metu Europai kyla nemažai svarbių uždavinių, tokių kaip
klimato kaita, švarios energijos šaltinių paieška ir jos
piliečių sveikatos bei gerovės gerinimas neišpučiant
išlaidų sveikatos priežiūrai.
Vienas iš Europos pavyzdinės
mokslinių tyrimų ir inovacijų programos „Horizontas 2020“
tikslų – sustiprinti Europos pramonę veiksmais, kuriais remiami
moksliniai tyrimai ir inovacijos įvairiuose pramonės sektoriuose.
Visų pirma, „Horizontu 2020“ skatinami viešojo ir privačiojo
sektorių partnerystės susitarimai mokslinių tyrimų ir
inovacijų srityse siekiant spręsti kai kuriuos svarbiausius Europai
kylančius uždavinius, taip pat ir visuomenės sveikatos sektoriuje.
Viešojo ir privačiojo sektorių partnerystės
pasiūlyme atsižvelgta į Naujoviškų vaistų iniciatyvos
bendrąją įmonę (NVI BĮ), įsteigtą pagal
Septintąją bendrąją programą (7BP) 2007 m. gruodžio
20 d. Tarybos reglamentu (EB) Nr. 73/2008. NVI BĮ yra Europos
Komisijos ir biofarmacijos pramonės viešojo ir privačiojo
sektorių partnerystė, o jos tikslas yra pagerinti vaistų
kūrimo procesą remiant veiksmingesnį akademinės
bendruomenės, mažųjų ir vidutinių įmonių
(MVĮ) ir biofarmacijos pramonės bendradarbiavimą mokslinių
tyrimų ir plėtros srityje, kad pacientai gautų geresnius ir
saugesnius vaistus. 
Šis pasiūlymas atitinka Komisijos
komunikatą „Viešojo ir privačiojo sektorių partnerystė pagal
programą „Horizontas 2020“. Veiksminga inovacijų ir augimo Europoje
priemonė“[1].
Kodėl siūloma Naujoviškų vaistų bendroji
įmonė ir kokie jos tikslai? 
Bendrosios įmonės naujoviškų vaistų srityje reikia,
nes:
- uždaviniai, kuriuos ji padės spręsti, nepaprastai svarbūs
visuomenės sveikatai Europoje ir jos piliečiams; tie uždaviniai – tai
gerinti jų sveikatą ir gerovę sukuriant naujus efektyvesnius
diagnostikos ir gydymo būdus ir drauge padedant ateityje išsaugoti
konkurencingus Europos biofarmacijos ir gyvosios gamtos mokslų sektorius,
tokius kaip diagnostikos, vakcinų, biomedicininio vizualizavimo ir
medicininės informacijos technologijų. 
- ji padės šalinti įvairias veiksmingų mokslinių
tyrimų ir inovacijų šioje srityje kliūtis: didelę
riziką imtis brangaus ir sudėtingo diagnostikos ir gydymo
būdų kūrimo; mąžtantį vaistų ir vakcinų
kūrimo procesų našumą; ekonominių paskatų plėtoti
tokias intervencijas trūkumą; didelę riziką,
kylančią palaikant bendras duomenų bazes ir tinklus, kurie
galėtų paspartinti gydymo būdų kūrimą ir
padėtų visiems užtikrinti sveikatą ir gerovę visą
gyvenimą, o tai labai svarbu senėjančios visuomenės ir su
ja susijusių gausėjančių lėtinių ir degeneracinių
ligų kontekste; užkrečiamųjų ligų protrūkius ir
galimą atsinaujinimą, įskaitant atsparumo antimikrobinėms
medžiagoms padidėjimą; ribotą žinių sklaidą, kuri
nevyksta, nes įvairiems akademinės bendruomenės, MVĮ ir
pramonės subjektams trūksta atvirų inovacijų aplinkos; ir zoonozių
keliamas grėsmes;
- dėl šių kliūčių pramonė savo noru
neinvestuos, o pavieniui veikiančių valstybių narių viešoji
parama pernelyg susiskaidžiusi ir negali užtikrinti reikiamos koordinuotos,
ilgalaikės, didelio masto, tarpvalstybinės ir tarpšakinės
pastangos;
- BĮ gali ES lygmeniu padėti gyvybės mokslų
pramonei suformuoti ilgalaikę mokslinių tyrimų ir inovacijų
strategiją naudodama visos Europos struktūrą, sukurti
reikiamą kritinę masę, pritraukti privačių
investicijų, užtikrinti stabilų finansavimą, pagerinti
dalijimosi žiniomis sąlygas ir sumažinti riziką mažesnėmis išlaidomis.
BĮ padės sukurti atviros inovacijos tinklus, kurie sujungtų
pagrindines visos vaistų kūrimo vertės grandinės
suinteresuotąsias šalis;
- BĮ gali padėti siekti ES tikslų kitose politikos
srityse, pavyzdžiui, dabar veikianti BĮ yra viena iš pagrindinių
Komisijos komunikato dėl kovos su atsparumu antimikrobinėms
medžiagoms įgyvendinimo priemonių; ji gali užtikrinti Europos
įnašą įgyvendinant pasaulinę iniciatyvą „Viena
sveikata“, Europos inovacijų partnerystę vyresnių žmonių
aktyvumo ir sveikatos srityje, Europos kovos su vėžiu veiksmų
partnerystę, Europos psichikos sveikatos paktą ir su Komisijos
komunikatu dėl Alzheimerio ligos ir kitų demencijos atmainų
susijusius veiksmus.
Todėl naujuoju pasiūlymu siekiama pašalinti visuomenės
sveikatos intereso sričių spragas, ribojančias vaistų
kūrimo veiklos, kuri būtina norint pateikti rinkai naujoviškus
vaistus, veiksmingumą, našumą ir kokybę.
Pamatas – ankstesnė patirtis
Siūloma BĮ pagrįsta
ankstesnės, pagal 7BP programą įsteigtos NVI BĮ
laimėjimais. 
Sudarydama sąlygas susipažinti su kitų
partnerių techninėmis žiniomis ir sustiprindama farmacijos
pramonės ir kitų suinteresuotųjų šalių
bendradarbiavimą Europoje NVI labai padėjo stiprinti skirtingų
suinteresuotųjų šalių tarpusavio ryšius sveikatos mokslinių
tyrimų ir inovacijų srityje. Ji taip pat palaikė mokslinių
tyrimų visapusiškų darbotvarkių plėtotę ir
horizontalųjį politikos koordinavimą. 
NVI bendrosios įmonės tarpiniame įvertinime
pabrėžta, kad NVI sudaro sąlygas mokytis vieniems iš kitų ir
užtikrina skirtingų suinteresuotųjų šalių argumentų ir
požiūrių supratimą. Tai naudinga visoms šalims ir biofarmacijos
moksliniuose tyrimuose padėjo pereiti nuo uždaro prie atviro
inovacijų modelio, kuris pagrįstas teisinga intelektinės
nuosavybės sistema. Jokia kita europinė programa nesudarė
sąlygų skirtingų farmacijos sektoriaus bendrovių
bendradarbiavimui tokiu mastu, kokį pasiekė NVI.
2.           KONSULTACIJŲ SU SUINTERESUOTOSIOMIS
ŠALIMIS IR POVEIKIO VERTINIMO REZULTATAI
Konsultacijos su suinteresuotosiomis šalimis ir tiriamųjų
duomenų naudojimas 
Surengtos plačios konsultacijos (keletas specializuotų
susitikimų) su suinteresuotosiomis šalimis, įskaitant valstybes nares
ir gyvosios gamtos mokslų sektoriaus, medicininio vizualizavimo ir
informacijos technologijų sektoriuose veikiančias MVĮ (žr.
Poveikio vertinimo I priedą). Poveikio vertinimo ataskaita taip pat
pagrįsta dabar veikiančios NVI vertinimu ir ekspertų grupės
darbu. Viešos konsultacijos vyko nuo 2012 m. liepos 11 d. iki spalio 4 d.[2] Be to, internetu apklausti
vykdomų NVI projektų dalyviai[3].
Poveikio vertinimas
Komisija atliko siūlomo reglamento
poveikio vertinimą; poveikio vertinimo dokumentas pridedamas prie
pasiūlymo.
3.           TEISINIAI PASIŪLYMO ASPEKTAI
Siūlomų veiksmų santrauka
Pasiūlymą sudaro Tarybos reglamentas
dėl 2 naujoviškų vaistų bendrosios įmonės. 1 NVI
bendroji įmonė pirmiausia įsteigta 2007 m. gruodžio 20 d.
Tarybos reglamentu (EB) Nr. 73/2008, kuris turi būti panaikintas. 
Teisinis pagrindas 
Pasiūlymas grindžiamas Sutarties dėl
Europos Sąjungos veikimo 187 straipsniu.
Taikomos „Horizonto 2020“ dalyvavimo ir
sklaidos taisyklės. Tačiau dėl specifinių šios iniciatyvos
veiklos poreikių būtinos nuo šių taisyklių nukrypti
leidžiančios nuostatos. Vis dėlto šios specialios nuostatos šiuo
etapu nėra įtrauktos į šį pasiūlymą, kad
nebūtų sutrukdyta institucijų diskusijoms dėl tinkamos
teisinės bazės ir (arba) procedūrinių tų
taisyklių priėmimo detalių, tebevykstančioms atliekant
teisėkūros darbą, susijusį su Komisijos pateiktu Europos
Parlamento ir Tarybos reglamento, kuriuo nustatomos Bendrosios mokslinių
tyrimų ir inovacijų programos „Horizontas 2020“, pasiūlymu (COM(2011)
0810 - 2011/0399 (COD)). Specialios nukrypti leidžiančios nuostatos bus
įtrauktos vėliau, atsižvelgiant į minėtųjų
diskusijų rezultatus.
Pirmąja nukrypti leidžiančia
nuostata bus leidžiama apriboti tinkamų finansuoti subjektų ratą
ir finansuoti tik tokius subjektus kaip MVĮ, viduriniojo ir aukštojo
mokslo įstaigos, ne pelno organizacijos, taip pat bendrovės, kurioms
kyla sunkumų gauti finansavimą, pvz., vidutinės kapitalizacijos
ar vidutinio dydžio įmonės. Antra, siekdama sudaryti sąlygas,
kad naujoviški vaistai kuo greičiau pasiektų pacientus ir kad
Europoje pagerėtų vaistų moksliniai tyrimai ir technologinė
plėtra, II NVI bendroji įmonė prašo leisti nukrypti nuo
intelektinės nuosavybės taisyklių, susijusių su
atitinkamomis rezultatų ir prieigos teisių apibrėžtimis,
nuosavybės teise, apsauga, naudojimu, sklaida, perdavimu ir licencijavimu.
Subsidiarumas ir proporcingumas
Pasiūlymas parengtas taip, kad
pagrindinį dėmesį skiriant tikslams ir veiklai, kurių
valstybės narės veikdamos pačios vienos negalėtų
įgyvendinti pakankamai, ES pridėtinė vertė ir poveikis
būtų patys didžiausi. Pramonės uždavinys – pagal biomedicinos
mokslinius tyrimus ir inovacijas sukurti naujus produktus ir taip padaryti
poveikį ES piliečių sveikatai – yra toks didelis ir
sudėtingas, kad valstybės narės veikdamos pavieniui neturi
reikiamo pagrindo sukurti strateginius pramoninius mokslinius tyrimus vykdančioms
tarpvalstybinėms bendradarbiavimo platformoms. 
Viešoji intervencija ES lygmeniu yra
būtina, nes tik ES pajėgi teikti pastovią didelio masto
viešąją paramą, kuri gali sudaryti sąlygas siekti tam tikro
sutarimo dėl tarpvalstybinių, tarpšakinių ir tarpdisciplinių
mokslinių tyrimų ir inovacijų ir imtis reikiamų
įgyvendinimo priemonių. Įsikišant ES lygmeniu (paremiant
tarptautinį bendrovių bendradarbiavimą ilgalaikių
strateginių mokslinių tyrimų darbotvarkių klausimais)
sukuriama toliau apibūdinama pridėtinė vertė, kuri papildo
ir viršija tai, ką gali pasiekti valstybės narės, veikdamos
vienos. Bendrosios įmonės turi geriausias sąlygas pasiekti
kritinę masę, ypač užtikrindamos bendrą darbotvarkės
formavimą, papildomą lėšų sutelkimą ir darydamos
didesnį sverto poveikį pramonės investicijoms į MTTP.
Pagal proporcingumo principą šio
reglamento nuostatose nenumatoma jokių veiksmų, kurie nėra
būtini siekiant jame nustatytų tikslų.
4.           POVEIKIS BIUDŽETUI 
Su šiuo reglamentu pateiktoje finansinėje
teisės akto pažymoje nurodomas orientacinis poveikis biudžetui.
Sąjungos įnašas yra iki 1 725 mln. EUR[4], įskaitant ELPA
įnašą. Numatytos lėšos nurodomos dabartinėmis kainomis.
Sąjungos įnašas skiriamas iš RTD generalinio direktorato
lėšų, kuriomis numatoma įgyvendinti dalį bendrosios
mokslinių tyrimų ir inovacijų programos „Horizontas 2020“
uždavinio „Sveikata, demografiniai pokyčiai ir gerovė“. Didžiausia
Sąjungos įnašo suma administracinėms sąnaudoms padengti yra
44,85 mln. EUR. 
2013/0240 (NLE)
Pasiūlymas
TARYBOS REGLAMENTAS
dėl II naujoviškų vaistų
iniciatyvos bendrosios įmonės
(Tekstas svarbus EEE)
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 187 straipsnį ir 188 straipsnio
pirmą pastraipą,
atsižvelgdama į Europos Komisijos
pasiūlymą,
atsižvelgdama į Europos Parlamento
nuomonę[5],
atsižvelgdama į Ekonomikos ir
socialinių reikalų komiteto nuomonę[6], 
kadangi:
(1)       jungtinių
technologijų iniciatyvų formą turintys viešojo ir
privačiojo sektorių partnerystės susitarimai pirmiausia buvo
numatyti 2006 m. gruodžio 18 d. Europos Parlamento ir Tarybos sprendime
Nr. 1982/2006/EB dėl Europos bendrijos mokslinių tyrimų,
technologinės plėtros ir demonstracinės veiklos septintosios
bendrosios programos (2007–2013 m.)[7];

(2)       2006 m. gruodžio 19 d.
Tarybos sprendime 2006/971/EB dėl specialiosios programos
„Bendradarbiavimas“, įgyvendinančios Europos bendrijos mokslinių
tyrimų, technologinės plėtros ir demonstracinės veiklos
septintąją bendrąją programą (2007–2013 m.)[8] nustatyti konkretūs
remtini viešojo ir privačiojo sektorių partnerystės susitarimai,
tarp jų – viešojo ir privačiojo sektorių (Sąjungos ir
Europos farmacijos pramonės ir asociacijų federacijos (toliau –
EFPIA)) partnerystės susitarimas naujoviškų vaistų
jungtinės technologijų iniciatyvos srityje;
(3)       strategijoje „Europa 2020“[9] pabrėžiamas poreikis kurti
palankias sąlygas investicijoms į žinias ir inovacijas, kad
Sąjungoje būtų pasiektas pažangus, tvarus ir integracinis
augimas. Tą strategiją parėmė ir Europos Parlamentas, ir Taryba;
(4)       2013 m. […] Europos
Parlamento ir Tarybos reglamento (ES) Nr. …/2013, kuriuo sukuriama
Bendroji mokslinių tyrimų ir inovacijų programa „Horizontas 2020“
(2014–2020 m.)[10],
tikslas – padaryti didesnį poveikį moksliniams tyrimams ir
inovacijoms sujungiant bendrosios programos „Horizontas 2020“ ir
privačiojo sektoriaus lėšas ir sudarant viešojo ir privačiojo
sektorių partnerystės susitarimus pagrindinėse srityse, kuriose
moksliniai tyrimai ir inovacijos gali padėti siekti platesnių
Sąjungos konkurencingumo tikslų ir spręsti visuomenės uždavinius.
Sąjunga galėtų dalyvauti tuose partnerystės susitarimuose
mokėdama finansinius įnašus bendrosioms įmonėms,
įsteigtoms remiantis Sutarties 187 straipsniu pagal Sprendimą
Nr. 1982/2006/EB;
(5)       kaip numatyta 2013 m.
... Sprendime (ES) Nr. …/2013 dėl specialiosios programos, kuria
įgyvendinamas „Horizontas 2020“ (2014–2020 m.)[11], pagal Sprendimą Nr. 1982/2006/EB
įsteigtoms bendrosioms įmonėms turėtų būti toliau
teikiama parama Sprendime (ES) Nr. […]/2013 nurodytomis sąlygomis; 
(6)       Naujoviškų vaistų
iniciatyvos (toliau – NVI ) bendroji įmonė, įsteigta 2007 m.
gruodžio 20 d. Tarybos reglamentu (EB) Nr. 73/2008, kuriuo
įsteigiama NVI bendroji įmonė[12],
veiksmingai sutelkė išteklius suburdama keletą partnerių iš
farmacijos pramonės, akademinės bendruomenės, mažųjų
ir vidutinių įmonių (toliau – MVĮ), pacientų
organizacijų ir reguliavimo institucijų; 
(7)       ji taip pat suintensyvino
suinteresuotųjų šalių bendradarbiavimą sveikatos
mokslinių tyrimų ir inovacijų srityje sudarydama sąlygas
pasinaudoti kitų partnerių techninėmis žiniomis ir padidindama
farmacijos pramonės ir kitų suinteresuotųjų šalių
bendradarbiavimą Sąjungoje tuo, kad plėtojo visapusiškas
mokslinių tyrimų darbotvarkes ir horizontalųjį politikos
koordinavimą. Jokia kita europinė ar nacionalinė programa
nesudarė sąlygų tokiam skirtingų farmacijos sektoriaus
bendrovių bendradarbiavimui tokių mastu, kokį pasiekė NVI.
NVI bendrosios įmonės tarpiniame įvertinime[13] pabrėžta, kad ji
sudarė sąlygas mokytis vieniems iš kitų ir suinteresuotosioms
šalims suteikė progą vienai kitą geriau suprasti (tai naudinga
visoms šalims) ir labai padėjo diegti atvirų inovacijų
modelį biofarmacijos mokslinių tyrimų srityje;
(8)       su ateities medicina
susijusių mokslinių tyrimų bus imtasi srityse, kuriose norint
siekti visuomenės, visuomenės sveikatos ir biomedicinos pramonės
konkurencingumo tikslų reikia sujungti išteklius ir skatinti viešojo ir
privačiojo sektorių bendradarbiavimą, kuriame dalyvautų ir
MVĮ. Iniciatyvos įgyvendinimo sritį reikia išplėsti taip,
kad ji aprėptų visas gyvosios gamtos mokslinių tyrimų ir
inovacijų sritis. Sritys būtų aktualios visuomenės
sveikatai, kaip nustatyta Pasaulio sveikatos organizacijos ataskaitoje dėl
prioritetinių vaistų Europai ir pasauliui, kuri šiuo metu atnaujinama
(2013 m. laukiama pasirodant naujos versijos). Iniciatyva turėtų
būti nuosekliai siekiama įtraukti įvairesnių
partnerių, įskaitant vidutinės kapitalizacijos įmones, iš
skirtingų sektorių, pavyzdžiui, biomedicininio vizualizavimo,
medicininės informacijos technologijų, diagnostikos ir (arba)
gyvūnų sveikatos pramonės. Platesnis dalyvių ratas
padėtų spartinti naujų, didelį poveikį visuomenės
sveikatai darančių ligos prevencijos, diagnostikos ir gydymo
modelių ir technologijų plėtrą;
(9)       tęsiant šią
iniciatyvą reikėtų atsižvelgti į patirtį,
įgytą veikiant NVI bendrajai įmonei, įskaitant tarpinio
vertinimo rezultatus ir suinteresuotųjų šalių rekomendacijas[14]; siekiant pagerinti veiklos
veiksmingumą ir užtikrinti supaprastinimą ji turėtų
būti įgyvendinama naudojant struktūrą ir taisykles, kurios
būtų labiau pritaikytos prie paskirties. Tuo tikslu II
naujoviškų vaistų iniciatyvos (toliau – II NVI) bendroji
įmonė turėtų patvirtinti jos poreikius konkrečiai
atitinkančias finansines taisykles, laikydamasi 2012 m. spalio 25 d.
Europos Parlamento ir Tarybos reglamento (ES, Euratomas) Nr. 966/2012
dėl Sąjungos bendrajam biudžetui taikomų finansinių
taisyklių[15]
209 straipsnio;
(10)     II NVI bendrosios
įmonės privatūs nariai raštu sutiko tęsti mokslinius
tyrimus II NVI bendrosios įmonės veiklos srityje naudodamiesi
viešojo ir privačiojo sektorių partnerystei labiau pritaikyta
struktūra. Tikslinga, kad II NVI bendrosios įmonės
privačiojo sektoriaus nariai pritarimo raštu priimtų priede pateiktus
įstatus;
(11)     siekiant toliau plėtoti
II NVI bendrosios įmonės tikslus, kitiems juridiniams asmenims reikia
suteikti galimybę tapti nariais. Be to, juridiniams asmenims,
suinteresuotiems paremti II NVI bendrosios įmonės tikslus savo
konkrečiose mokslinių tyrimų srityse, reikėtų suteikti
galimybę tapti 2 NVI bendrosios įmonės asocijuotaisiais
partneriais;
(12)     siekdama tikslų II
NVI bendroji įmonė didžiąją dalį finansinės
paramos dalyviams turėtų teikti dotacijomis pagal atvirus
konkursinius kvietimus teikti pasiūlymus;
(13)     privačių narių
įnašai turėtų būti skiriami administracinėms II
NVI bendrosios įmonės išlaidoms padengti ir (kartu su
asocijuotaisiais partneriais pastarųjų konkrečiose
mokslinių tyrimų srityse) bendram finansavimui, kurio reikia norint
įgyvendinti mokslinių tyrimų ir inovacijų veiksmus, kuriuos
remia II NVI bendroji įmonė;
(14)     dalyvavimas netiesioginiuose
veiksmuose, kuriuos finansuoja II NVI bendroji įmonė,
turėtų atitikti 2013 m. ... Europos Parlamento ir Tarybos
reglamentą (ES) Nr. .../2013, kuriuo nustatomos Bendrosios
mokslinių tyrimų ir inovacijų programos „Horizontas 2020“ (2014–2020
m.) dalyvavimo ir sklaidos taisyklės[16].

(15)     Sąjungos finansinis
įnašas turėtų būti valdomas pagal patikimo finansų
valdymo principą ir atitinkamas netiesioginio valdymo taisykles,
nustatytas Reglamente (ES, Euratomas) Nr. 966/2012 ir 2012 m. spalio 29 d.
Komisijos deleguotajame reglamente (ES) Nr. 1268/2012 dėl Reglamento
(ES, Euratomas) Nr. 966/2012 taikymo taisyklių[17].
(16)     Sąjungos lėšų
gavėjų pagal šį reglamentą auditai turėtų
būti atliekami taip, kad sumažėtų administracinė našta,
laikantis Reglamento (ES) Nr. …/2013 [bendroji programa „Horizontas 2020“];
(17)     Sąjungos ir kitų II
NVI bendrosios įmonės narių finansiniai interesai per visą
išlaidų ciklą turėtų būti saugomi proporcingomis
priemonėmis, įskaitant pažeidimų prevenciją, aptikimą
ir tyrimą, prarastų, neteisingai išmokėtų ar netinkamai
panaudotų lėšų susigrąžinimą ir, kai tinka, taikant
administracines ir finansines sankcijas pagal Reglamentą (ES, Euratomas)
Nr. 966/2012;
(18)     II NVI bendrosios
įmonės atžvilgiu Komisijos vidaus auditorius turėtų
turėti tuos pačius įgaliojimus, kaip ir Komisijos atžvilgiu.
(19)     pagal Sutarties dėl
Europos Sąjungos veikimo 287 straipsnio 1 dalį Sąjungos
įsteigtų įstaigų ar organų steigimo dokumente gali
būti neleidžiama Audito Rūmams tikrinti visų tų
įstaigų ar organų pajamų ir išlaidų sąskaitas.
Pagal Reglamento (ES, Euratomas) Nr. 966/2012 60 straipsnio 5 dalį
Reglamento (ES, Euratomas) Nr. 966/2012 209 straipsnyje nurodytų
įstaigų sąskaitas turi patikrinti nepriklausoma audito
įstaiga, kuri pateikia nuomonę, inter alia, ar apskaita yra
patikima, o pagrindinės operacijos – teisėtos ir tvarkingos. Siekiu
išvengti dvigubo sąskaitų patikrinimo pateisinama tai, kad II
NVI bendrosios įmonės sąskaitų neturėtų
tikrinti Audito Rūmai;
(20)     pagal Europos Sąjungos
sutarties 5 straipsnyje išdėstytus subsidiarumo ir proporcingumo principus
II NVI bendrosios įmonės tikslų – visoje Sąjungoje
stiprinti mokslinius tyrimus ir inovacijas – valstybės narės negali
pasiekti pakankamai, todėl, siekiant išvengti dubliavimosi, išlaikyti
kritinę masę ir užtikrinti efektyviausią viešojo finansavimo
panaudojimą, geriausia juos gali pasiekti Sąjunga. Šiuo reglamentu
yra numatytos tik minimalios tų tikslų įgyvendinimo
priemonės ir neviršijama to, kas būtina tiems tikslams pasiekti;
(21)     NVI bendroji įmonė
įsteigta laikotarpiui iki 2017 m. gruodžio 31 d. II NVI bendroji
įmonė turėtų nuolat remti naujoviškų vaistų
mokslinių tyrimų programą plėsdama veiklos barus pagal iš
dalies pakeistą taisyklių rinkinį. Siekiant užtikrinti
optimalų moksliniams tyrimams skirtų lėšų panaudojimą
perėjimas nuo NVI bendrosios įmonės prie II NVI bendrosios
įmonės turėtų būti suderintas ir vykti tuo pačiu metu,
kaip perėjimas nuo Septintosios bendrosios programos prie bendrosios
programos „Horizontas 2020“ . Todėl, siekiant teisinio tikrumo ir aiškumo,
Tarybos reglamentas (EB) Nr. 73/2008 turėtų būti
panaikintas ir reikėtų nustatyti pereinamojo laikotarpio nuostatas,
PRIĖMĖ
ŠĮ REGLAMENTĄ:
1 straipsnis
Įsteigimas
1.           Siekiant įgyvendinti
Naujoviškų vaistų jungtinę technologijų iniciatyvą,
įsteigiama bendroji įmonė (toliau – II NVI bendroji
įmonė), kaip apibrėžta Sutarties 187 straipsnyje,
laikotarpiui nuo 2014 m. sausio 1 d. iki 2024 m. gruodžio 31 d.
2.           II NVI bendroji
įmonė pakeičia Reglamentu (EB) Nr. 73/2008 įsteigtą
NVI bendrąją įmonę ir perima jos teises ir pareigas.
3.           II NVI bendroji
įmonė yra subjektas, kuriam pavesta įgyvendinti viešojo ir
privačiojo sektorių partnerystę, numatytą Reglamento (ES,
Euratomas) Nr. 966/2012 209 straipsnyje.
4.           II NVI bendroji
įmonė yra juridinis asmuo. Kiekvienoje valstybėje narėje ji
turi plačiausią juridiniams asmenims pagal tos valstybės
narės įstatymus suteikiamą teisnumą ir veiksnumą.
Pirmiausia ji gali įsigyti kilnojamojo ir nekilnojamojo turto arba juo
disponuoti ir gali dalyvauti teismo procesuose.
5.           II NVI bendrosios
įmonės buveinė yra Briuselyje (Belgija).
6.           II NVI bendrosios
įmonės įstatai pateikti priede.
2 straipsnis
Tikslai
II NVI bendrosios įmonės tikslai:
(a)                   
prisidėti įgyvendinant Reglamentą
(ES) Nr. …/2013 [bendroji programa „Horizontas 2020“], ypač
Sprendimo (ES) Nr. […]/2013/ES [specialioji programa, kuria
įgyvendinama bendroji programa „Horizontas 2020“] ... dalį, ir
ypač gerinti Europos piliečių sveikatą ir gerovę;
(b)                   
padėti siekti Naujoviškų vaistų
jungtinės technologijų iniciatyvos tikslų, ypač:
i)       padidinti Pasaulio sveikatos
organizacijos nurodytų prioritetinių vaistų klinikinių
tyrimų sėkmės nuošimtį;
ii)       sumažinti vaistų (tokių kaip
nuo imuninės sistemos, kvėpavimo takų, neurologinių ir
neurodegeneracinių ligų) kūrimo laiką, per kurį
klinikiniu būdu įrodomas veiksmingumas;
iii)      sukurti naujas terapijas ligoms,
kurių atžvilgiu esama didelių nepatenkintų poreikių
(pavyzdžiui, Alzheimerio liga) ir ribotos rinkos paskatos (pavyzdžiui,
susijusios su atsparumu antimikrobinėms medžiagoms);
iv)      plėtoti ligų diagnostikos ir
gydymo žymenis, aiškiai susijusius klinikine svarba ir patvirtintus reguliavimo
institucijų;
v)      sumažinti vakcinų
kandidačių nesėkmės nuošimtį III etapo klinikiniuose
tyrimuose naudojant naujus biožymenis pradiniam efektyvumui ir saugai
patikrinti;
vi)      tobulinti dabartinius vaistų
kūrimo procesus remiant plėtrą priemonių, standartų ir
modelių, kuriais būtų vertinamas reguliuojamųjų
sveikatos produktų veiksmingumas, sauga ir kokybė.
3 straipsnis
Sąjungos
įnašas
1.           Didžiausias Sąjungos
įnašas, įskaitant ELPA asignavimus, į II NVI bendrąją
įmonę administracinėms išlaidoms ir veiklos išlaidoms padengti
yra 1 725 mln. EUR.; jį sudaro:
(a)         
iki 1 500 mln. EUR, kurie atitiktų
EFPIA ar ją sudarančių subjektų arba su ja susijusių
subjektų įnašą;
(b)         
iki 225 mln. EUR, kurie atitiktų
kitų narių, asocijuotųjų partnerių ar juos
sudarančių subjektų arba su jais susijusių subjektų
papildomus įnašus.
Įnašas mokamas iš Sąjungos bendrojo
biudžeto asignavimų, skirtų specialiajai programai, kuria
įgyvendinama bendroji programa „Horizontas 2020“, pagal Reglamento (ES,
Euratomas) Nr. 966/2012 58 straipsnio 1 dalies c punkto iv papunktį, 60 ir
61 straipsnius, taikomus to reglamento 209 straipsnyje nurodytoms
įstaigoms.
2.           Sąjungos finansinio
įnašo teikimo tvarka nustatoma įgaliojimo susitarimu ir metiniais
lėšų pervedimo susitarimais, kuriuos Sąjungos vardu turi
sudaryti Komisija ir II NVI bendroji įmonė.
3.           2 dalyje nurodytame
įgaliojimo susitarime aptariami elementai, išdėstyti Reglamento (ES,
Euratomas) Nr. 966/2012 58 straipsnio 3 dalyje, 60 ir 61 straipsniuose ir
Komisijos deleguotojo reglamento (ES) Nr. 1268/2012 40 straipsnyje, ir, inter
alia:
(a)         
su veiklos rodikliais, nurodytais Sprendimo
Nr. …/ES [Specialioji programa, kuria įgyvendinama bendroji programa
„Horizontas 2020“] II priede, susiję reikalavimai, taikomi II NVI
bendrosios įmonės skiriamiems įnašams;
(b)         
reikalavimai, taikomi II NVI bendrosios
įmonės skiriamiems įnašams, svarbūs vykdant Sprendimo (ES)
Nr. …/ES [specialioji programa, kuria įgyvendinama Bendroji programa
„Horizontas 2020“] III priede nurodytą stebėseną;
(c)         
specialūs veiklos rodikliai, susiję su II
NVI bendrosios įmonės veikimu;
(d)         
duomenų, kurių reikia, kad Komisija
galėtų įvykdyti sklaidos ir ataskaitų teikimo prievoles,
teikimo tvarka;
(e)         
žmogiškųjų išteklių naudojimas ir
pokyčiai, ypač įdarbinimas pagal pareigų grupę, lygį
ir kategoriją, perklasifikavimo veiksmai ir bet kokie darbuotojų
skaičiaus pokyčiai.
4 straipsnis
Kitų nei Sąjunga narių ir asocijuotųjų
partnerių įnašai
1.           EFPIA užtikrina ar pasiekia,
kad ją sudarantys subjektai arba su jais susiję subjektai skirtų
bendrą bent 1 500 mln. EUR įnašą. Kiti nei Sąjunga
nariai ar asocijuotieji partneriai užtikrina ar pasiekia, kad juos sudarantys
subjektai arba su jais susiję subjektai skirtų įnašus, kuriuos
jie pažadėjo tapdami nariais ar asocijuotaisiais partneriais.
2.           1 dalyje nurodytą
įnašą sudaro įnašai II NVI bendrajai įmonei, kaip nustatyta
priede pateiktų įstatų 13 punkto 2 dalyje, 13 punkto 3 dalies b
eilutėje ir 13 punkto 3 dalies c eilutėje.
3.           Kiti nei Sąjunga nariai
ir asocijuotieji partneriai, iki kiekvienų metų sausio 31 d. II
NVI bendrosios įmonės valdybai pateikia ataskaitą apie 2 dalyje
nurodytų įnašų, kurie buvo kiekvienais ankstesniais finansiniais
metais, vertę.
4.           Siekiant įvertinti
priede pateiktų įstatų 13 punkto 3 papunkčio b
eilutėje nurodytus įnašus, išlaidos nustatomos pagal atitinkamų
subjektų įprastą išlaidų apskaitos praktiką, pagal
šalyje, kurioje įsisteigęs kiekvienas subjektas, taikomus apskaitos
standartus ir pagal taikomus tarptautinius apskaitos standartus ir (arba)
tarptautinius finansinių ataskaitų standartus. Išlaidas patvirtina
nepriklausomas išorės auditorius, kurį paskiria atitinkamas
subjektas. Įnašų vertinimą patikrina II NVI bendroji
įmonė. Jei lieka neaiškumų, II NVI bendroji įmonė gali
atlikti jų auditą.
5.           Komisija gali nutraukti,
proporcingai sumažinti ar sustabdyti Sąjungos finansinį
įnašą II NVI bendrajai įmonei arba inicijuoti priede pateiktų
įstatų 21 punkto 2 dalyje nurodytą likvidavimo
procedūrą, jei tie nariai ir asocijuotieji partneriai, juos
sudarantys subjektai ar su jais susiję subjektai neskiria 2 dalyje
nurodytų įnašų, skiria tik jų dalį ar skiria juos
pavėluotai.
5 straipsnis
Finansinės
taisyklės
II NVI bendroji įmonė priima savo
specialiąsias finansines taisykles pagal Reglamento (ES, Euratomas)
Nr. 966/2012 209 straipsnį ir Reglamentą (ES) Nr. ...
[Deleguotasis reglamentas dėl VPSP taikomo pavyzdinio finansinio
reglamento].
6 straipsnis
Darbuotojai
1.           II NVI bendrosios
įmonės darbuotojams taikomi Sąjungos pareigūnų
tarnybos nuostatai ir Europos Sąjungos kitų tarnautojų
įdarbinimo sąlygos, nustatytos Tarybos reglamentu (EEB, Euratomas,
EAPB) Nr. 259/68[18],
ir Sąjungos institucijų tarpusavio susitarimu priimtos tų
Tarnybos nuostatų ir tų Kitų tarnautojų įdarbinimo
sąlygų įgyvendinimo taisyklės.
2.           II NVI bendrosios
įmonės personalo atžvilgiu valdyba naudojasi įgaliojimais, kurie
Tarnybos nuostatuose suteikti paskyrimų institucijai, o Kitų
tarnautojų įdarbinimo sąlygose – institucijai, įgaliotai
sudaryti darbo sutartis (toliau – paskyrimų institucijos
įgaliojimai).
Laikydamasi Tarnybos nuostatų 110 straipsnio
valdyba priima sprendimą, pagrįstą Tarnybos nuostatų 2
straipsnio 1 dalimi ir Kitų tarnautojų įdarbinimo
sąlygų 6 straipsniu, dėl atitinkamų paskyrimų
institucijos įgaliojimų suteikimo vykdomajam direktoriui ir
apibrėžia sąlygas, kuriomis tas įgaliojimų suteikimas gali
būti sustabdytas. Vykdomajam direktoriui leidžiama atlikti perįgaliojimą.
Kai to reikia dėl išimtinių
aplinkybių, valdyba gali priimti sprendimą laikinai sustabdyti
paskyrimų institucijos įgaliojimų suteikimą vykdomajam
direktoriui bei pastarojo įvykdytą atitinkamą perįgaliojimą,
kad jais naudotųsi pati arba suteiktų vienam iš savo narių arba
bendrosios įmonės darbuotojui, kitam nei vykdomasis direktorius.
3.           Valdyba priima atitinkamas
Tarnybos nuostatų ir Kitų tarnautojų įdarbinimo
sąlygų įgyvendinimo taisykles, laikydamasi Tarnybos
nuostatų 110 straipsnio.
4.           Personalo ištekliai nustatomi
II NVI bendrosios įmonės personalo etatų planu, kuriame
laikantis jos metinio biudžeto nurodomas laikinų etatų skaičius
pagal pareigų grupę bei lygį ir sutartininkų skaičius,
išreikštas visos darbo dienos ekvivalentu.
5.           II NVI bendrosios
įmonės personalą sudaro laikinieji darbuotojai ir sutartininkai.
6.           Visas išlaidas, susijusias su
personalu, padengia II NVI bendroji įmonė.
7 straipsnis
Deleguotieji
nacionaliniai ekspertai ir stažuotojai
1.           II NVI bendrojoje
įmonėje gali dirbti jos neįdarbinti deleguotieji nacionaliniai
ekspertai ir stažuotojai. Deleguotųjų nacionalinių ekspertų
skaičius, išreikštas visos darbo dienos ekvivalentu, įtraukiamas
į informaciją apie personalą, kaip numatyta šio reglamento 6
straipsnio 4 dalyje, laikantis metinio biudžeto.
2.           Valdyba priima
sprendimą, kuriuo nustatomos nacionalinių ekspertų delegavimo
į II NVI bendrąją įmonę taisyklės ir
stažuotojų darbo taisyklės.
8 straipsnis
Privilegijos
ir imunitetai
II NVI bendrajai įmonei ir jos personalui
taikomas Protokolas dėl Sąjungos privilegijų ir imunitetų.
9 straipsnis
II NVI
bendrosios įmonės atsakomybė
1.           Sutartinė II NVI
bendrosios įmonės atsakomybė reglamentuojama atitinkamomis
sutartinėmis nuostatomis ir konkrečiam susitarimui, sprendimui ar
sutarčiai taikoma teise.
2.           Deliktinės
atsakomybės atveju II NVI bendroji įmonė pagal bendrus
valstybių narių teisės principus atlygina bet kokią
žalą, kurią eidami savo pareigas padaro jos darbuotojai.
3.           Bet kokie II NVI bendrosios
įmonės mokėjimai, susiję su 1 ir 2 dalyse nurodyta
atsakomybe, taip pat dėl jos patirtos sąnaudos ir išlaidos laikomi II
NVI bendrosios įmonės išlaidomis ir padengiami naudojant II NVI
bendrosios įmonės išteklius.
4.           Už II NVI bendrosios
įmonės įsipareigojimų įvykdymą yra atsakinga tik
pati II NVI bendroji įmonė.
10 straipsnis
Teisingumo
Teismo jurisdikcija ir taikytina teisė
1.           Teisingumo Teismo
jurisdikcijai priklauso spręsti Sutartyje nurodytomis sąlygomis ir
tokiais atvejais:
(a)         
kilus II NVI bendrosios įmonės narių
ginčui, kuris siejasi su šio reglamento dalyku; 
(b)         
pagal visas arbitražines išlygas, įtrauktas
į II NVI bendrosios įmonės sudarytus susitarimus, sprendimus ar
sutartis;
(c)         
kilus ginčams, susijusiems su kompensacijomis
už žalą, kurią eidami savo pareigas padarė II NVI bendrosios
įmonės darbuotojai;
(d)         
kilus II NVI bendrosios įmonės ir jos
tarnautojų ginčui srityje, kuri reglamentuojama Europos Sąjungos
pareigūnų tarnybos nuostatais ir Kitų tarnautojų
įdarbinimo sąlygomis, ir tuose dokumentuose nurodytomis
sąlygomis.
2.           Šiame reglamente ar kituose
Sąjungos teisės aktuose nenumatytiems atvejams taikoma šalies,
kurioje yra II NVI bendrosios įmonės buveinė, teisė.
11 straipsnis
Vertinimas

1.           Komisija iki 2017 m.
gruodžio 31 d. atlieka II NVI bendrosios įmonės tarpinį
įvertinimą. Įvertinimo išvadas ir savo pastabas Komisija iki 2018 m.
birželio 30 d. pateikia Europos Parlamentui ir Tarybai.
2.           Remdamasi 1 dalyje nurodyto
tarpinio įvertinimo išvadomis Komisija gali imtis priemonių pagal 4
straipsnio 5 dalį arba kitų atitinkamų veiksmų.
3.           Per šešis mėnesius po II
NVI bendrosios įmonės likvidavimo, bet ne vėliau kaip per dvejus
metus nuo priede pateiktų įstatų 21 punkte nurodytos likvidavimo
procedūros inicijavimo Komisija atlieka II NVI bendrosios įmonės
galutinį įvertinimą. To galutinio įvertinimo rezultatai
pateikiami Europos Parlamentui ir Tarybai.
12 straipsnis
Biudžeto įvykdymo patvirtinimas
1.           Biudžeto įvykdymo
patvirtinimas, susijęs su Sąjungos įnašu II NVI bendrajai
įmonei, yra biudžeto įvykdymo patvirtinimo, kurį, gavęs
Tarybos rekomendaciją, Komisijai suteikia Europos Parlamentas pagal
Sutarties 319 straipsnyje nustatytą procedūrą, dalis.
2.           II NVI bendroji
įmonė visapusiškai bendradarbiauja su institucijomis,
dalyvaujančiomis biudžeto įvykdymo patvirtinimo procedūroje, ir
prireikus pateikia visą reikalingą papildomą informaciją.
Todėl jos gali būti paprašyta atsiųsti atstovą į
susitikimus su atitinkamomis institucijomis ar įstaigomis ir suteikti
paramą Komisijos įgaliotajam leidimus suteikiančiam
pareigūnui.
13 straipsnis
Ex
post auditai
1.           II NVI bendroji
įmonė pagal Reglamento (ES) Nr. …/2013 [bendroji programa
„Horizontas 2020“] 23 straipsnį atlieka netiesioginių
veiksmų išlaidų ex post auditus, kaip bendrosios programos
„Horizontas 2020“ netiesioginių veiksmų dalį.
2.           Siekdama užtikrinti derėjimą
Komisija gali nuspręsti atlikti II NVI bendrosios įmonės
finansavimą gavusių dalyvių auditus, nurodytus 1 dalyje.
14 straipsnis
Narių finansinių interesų apsauga
1.           Nepažeisdama priede
pateiktų įstatų 17 punkto 4 dalies, II NVI bendroji
įmonė suteikia Komisijos darbuotojams, kitiems jos įgaliotiems
asmenims ir Audito Rūmams prieigą prie jos objektų, patalpų
ir visos informacijos, įskaitant informaciją elektroniniu formatu,
kurios jiems reikia atliekant auditus.
2.           Europos kovos su
sukčiavimu tarnyba (OLAF) gali atlikti tyrimus, įskaitant patikras ir
patikrinimus vietoje, remdamasi 1999 m. gegužės 25 d. Europos Parlamento
ir Tarybos reglamento (EB) Nr. 1073/1999 dėl Europos kovos su
sukčiavimu tarnybos (OLAF) atliekamų tyrimų[19] ir 1996 m. lapkričio 11 d.
Tarybos reglamento (Euratomas, EB) Nr. 2185/96 dėl Komisijos
atliekamų patikrinimų ir inspektavimų vietoje siekiant apsaugoti
Europos Bendrijų finansinius interesus nuo sukčiavimo ir kitų
pažeidimų[20]
nuostatomis ir procedūromis, kad nustatytų sukčiavimo,
korupcijos arba kitos neteisėtos veiklos, kenkiančios Sąjungos
finansiniams interesams, atvejus, susijusius su susitarimu ar sprendimu arba
sutartimi, finansuojamais pagal šį reglamentą.
3.           Nepažeidžiant 1 ir 2
dalių, sutartyse, susitarimuose ir sprendimuose, kurie įsigaliojo
įgyvendinant šį reglamentą, yra nuostatos, kuriomis:
(a)         
II NVI bendroji įmonė ir OLAF
įgaliojami atlikti tokius auditus ir tyrimus atitinkamai pagal kiekvieno
jų įgaliojimus;
(b)         
Komisija ir Audito Rūmai pagal savo
įgaliojimus įgaliojami atlikti tokius II NVI bendrosios
įmonės finansavimą gavusių dalyvių auditus. 
4.           II NVI bendroji
įmonė užtikrina, kad jos narių finansiniai interesai
būtų tinkamai saugomi atlikdama arba pavesdama atlikti tinkamą
vidaus ir išorės kontrolę.
5.           II NVI bendroji įmonė
prisijungia prie 1999 m. gegužės 25 d. Tarpinstitucinio Europos
Parlamento, Tarybos ir Komisijos susitarimo dėl OLAF atliekamų vidaus
tyrimų[21].
II NVI bendroji įmonė patvirtina būtinas priemones, kurios
reikalingos OLAF atliekamiems vidaus tyrimams palengvinti.
15 straipsnis
Konfidencialumas
Nepažeisdama 16 straipsnio, II NVI bendroji
įmonė užtikrina neskelbtinos informacijos, kurios atskleidimas
galėtų pakenkti jos narių ar jos veikloje
dalyvaujančių subjektų interesams, apsaugą.
16 straipsnis
Skaidrumas
1.           II NVI bendrosios
įmonės turimiems dokumentams taikomas 2001 m. gegužės 30 d.
Europos Parlamento ir Tarybos reglamentas (EB) Nr. 1049/2001 dėl
galimybės visuomenei susipažinti su Europos Parlamento, Tarybos ir
Komisijos dokumentais[22].
2.           II NVI bendrosios
įmonės valdyba gali patvirtinti praktines Reglamento (EB) Nr. 1049/2001
įgyvendinimo priemones.
3.           Nepažeidžiant 10 straipsnio,
II NVI bendrosios įmonės priimti sprendimai pagal Reglamento (EB) Nr.
1049/2001 8 straipsnį gali būti skundžiami Ombudsmenui Sutarties 228
straipsnyje nustatyta tvarka.
17 straipsnis
Dalyvavimo
ir sklaidos taisyklės
II NVI bendrosios įmonės
finansuojamiems veiksmams taikomas Reglamentas (ES) Nr. ... [„Horizonto 2020“
dalyvavimo ir sklaidos taisyklės]. Laikantis to reglamento, II NVI
bendroji įmonė laikoma finansuojančiąja įstaiga ir
teikia finansinę paramą netiesioginiams veiksmams, kaip nurodyta
priede pateiktų įstatų 1 punkte.
18 straipsnis
Priimančiosios
valstybės parama
II NVI bendroji įmonė ir
valstybė, kurioje yra jos buveinė, gali sudaryti administracinį
susitarimą dėl privilegijų, imunitetų ir kitos paramos,
kurią ta valstybė turi teikti II NVI bendrajai įmonei.
19 straipsnis
Panaikinimas
ir pereinamojo laikotarpio nuostatos
1.           Reglamentas (EB) Nr. 73/2008
panaikinamas nuo 2014 m. sausio 1 d.
2.           Nepažeidžiant 1 dalies, pagal
Reglamentą (EB) Nr. 73/2008 pradėti veiksmai ir su tais
veiksmais susiję finansiniai įsipareigojimai juo reglamentuojami iki
jų įgyvendinimo pabaigos.
Veiksmai, kurie vykdomi pagal metiniuose
įgyvendinimo planuose, priimtuose pagal Reglamentą (EB) Nr. .../2008,
numatytus kvietimus teikti pasiūlymus, taip pat laikomi veiksmais,
inicijuotais pagal šį reglamentą.
Į 11 straipsnio 1 dalyje nurodytą
tarpinį įvertinimą įtraukiamas galutinis NVI bendrosios
įmonės veiklos pagal Reglamentą (EB) Nr. 73/2008
įvertinimas.
3.           Šis reglamentas nedaro
poveikio darbuotojų, įdarbintų pagal Reglamentą (EB)
Nr. 73/2008, teisėms ir pareigoms.
Pirmoje pastraipoje nurodytų darbuotojų
įdarbinimo sutartys gali būti atnaujinamos pagal šį
reglamentą, laikantis Tarnybos nuostatų.
Vykdomasis direktorius, paskirtas pagal
Reglamentą (EB) Nr. 73/2008, likusiam kadencijos laikotarpiui nuo 2014
m. sausio 1 d. yra paskiriamas eiti šiame reglamente numatytas vykdomojo
direktoriaus pareigas. Kitos sutarties sąlygos nekinta.
4.           Jei NVI bendrosios
įmonės nariai pagal Reglamentą (EB) Nr. 73/2008 nenutaria
kitaip, visos teisės ir pareigos, įskaitant NVI bendrosios
įmonės narių turtą, įsiskolinimus ar
įsipareigojimus, atsiradusios pagal tą reglamentą, yra
perduodamos II NVI bendrosios įmonės nariams pagal šį
reglamentą.
5.           Visi pagal Reglamentą
(EB) Nr. 73/2008 nepanaudoti asignavimai perduodami II NVI bendrajai
įmonei.
20 straipsnis
Įsigaliojimas
Šis reglamentas įsigalioja
dvidešimtą dieną po jo paskelbimo Europos Sąjungos
oficialiajame leidinyje.
Šis reglamentas yra privalomas visas ir
tiesiogiai taikomas visose valstybėse narėse.
Priimta Briuselyje
                                                                       Tarybos
vardu
                                                                       Pirmininkas
PRIEDAS
II NVI
BENDROSIOS ĮMONĖS ĮSTATAI
1.
Užduotys
II NVI bendrosios įmonės užduotys:
(a)                   
sutelkti viešojo ir privačiojo sektorių
išteklius, reikalingus norint pasiekti II NVI bendrosios įmonės
tikslus;
(b)                   
nuolat peržiūrėti II NVI bendrosios
įmonės strateginę mokslinių tyrimų darbotvarkę ir
atlikti reikalingus pakeitimus, atsižvelgiant į jos įgyvendinimo metu
pasiektus mokslo laimėjimus;
(c)                   
užmegzti ir plėtoti glaudų ilgalaikį
Sąjungos, kitų narių, asocijuotųjų partnerių ir
kitų suinteresuotųjų šalių, tokių kaip kitų
pramonės šakų subjektų, reguliavimo institucijų,
pacientų organizacijų, akademinės bendruomenės ir
klinikinių centrų, bendradarbiavimą, taip pat pramonės
subjektų ir akademinės bendruomenės bendradarbiavimą;
(d)                   
palengvinti europinės, nacionalinės ir
tarptautinės veiklos koordinavimą šioje srityje; bendrauti ir
palaikyti ryšius su valstybėmis narėmis ir bendrosios programos
„Horizontas 2020“ asocijuotosiomis šalimis;
(e)                   
veiksmingai remti gyvosios gamtos mokslinius
tyrimus ir inovacijas, visų pirma dotacijomis;
(f)                     
apibrėžti ir įgyvendinti II NVI
bendrosios įmonės metinį darbo planą, visų pirmą
kvietimais teikti pasiūlymus;
(g)                   
inicijuoti kvietimus teikti pasiūlymus ir
visas kitas finansavimui reikalingas procedūras, vertinti pasiūlymus,
skirti finansavimą projektams pagal galiojančias taisykles
neviršijant turimų išteklių;
(h)                   
vykdyti informacijos, komunikacijos, panaudojimo ir
sklaidos veiklą taikant, mutatis mutandis, Reglamento (ES)
Nr. […]/2013 [bendroji programa „Horizontas 2020“] 22 straipsnį;

(i)                     
kasmet rengti bent po vieną susitikimą su
interesų grupėmis, kad būtų užtikrintas II NVI bendrosios
įmonės mokslinių tyrimų veiklos atvirumas ir skaidrumas jos
suinteresuotųjų šalių atžvilgiu;
(j)                     
atlikti visas kitas užduotis, reikalingas šio
reglamento 2 straipsnyje nurodytiems tikslams pasiekti.
2.
Nariai ir asocijuotieji partneriai 
1.           II NVI bendrosios
įmonės nariai:
(a)         
Sąjunga, atstovaujama Komisijos,
(b)         
Europos farmacijos pramonės ir asociacijų
federacija (toliau – EFPIA), kai pritars šiems įstatams pritarimo raštu.
2.           Bet kuris juridinis asmuo,
kuris prisideda prie šių įstatų 13 straipsnyje nurodyto finansavimo
siekiant šio reglamento 2 straipsnyje nurodytų II NVI bendrosios
įmonės tikslų, pritaria šiems įstatams ir tiesiogiai ar
netiesiogiai remia mokslinius tyrimus ir plėtrą valstybėje
narėje ar bendrosios programos „Horizontas 2020“ asocijuotojoje šalyje,
gali pateikti paraišką dėl narystės II NVI bendrojoje
įmonėje. 
3.           Bet kuris II NVI bendrosios
įmonės tikslus savo konkrečioje mokslinių tyrimų
srityje remiantis valstybės narės ar „Horizontas 2020“
asocijuotosios šalies juridinis asmuo, kitas nei narys arba narį
sudarantis subjektas arba su vienu iš jų susijęs subjektas,
pareiškęs pritarimą šiems įstatams pritarimo raštu, gali
pateikti stojimo į II NVI asocijuotojo partnerio teisėmis
paraišką. Pritarimo rašte nurodomas asociacijos mastas: turinys, veikla ir
trukmė. 
4.           Asocijuotieji partneriai,
kaip ir kiti nei Sąjunga nariai, prisideda prie II NVI bendrosios
įmonės veiklos išlaidų padengimo pagal šių įstatų
13 punktą.
Pritarimo rašte konkrečiai nurodomas
asocijuotojo partnerio įnašas II NVI bendrajai įmonei ir tai, kad
jį atitiks Sąjungos įnašas pagal šio reglamento 3 ir 4
straipsnius. 
3.
Narystės ir asociacijos ryšių pakeitimai 
1.           Prašymas priimti II NVI
bendrosios įmonės nariu ar asocijuotuoju partneriu pateikiamas
valdybai; prašymas dėl narystės pateikiamas su pasiūlymu iš
dalies pakeisti 5 punkte nustatytą valdybos sudėtį.
2.           Valdyba įvertina
prašymą atsižvelgdama į prašymą pateikusio subjekto
potencialią pridėtinę vertę ir reikšmę siekiant II NVI
bendrosios įmonės tikslų. Tada ji priima sprendimą dėl
prašymo.
3.           Bet kuris narys ar
asocijuotasis partneris gali nutraukti narystę II NVI bendrojoje
įmonėje ar asociacijos su ja ryšius. Nutraukimas neatšaukiamai
įsigalioja praėjus šešiems mėnesiams nuo pranešimo kitiems
nariams ir asocijuotiesiems partneriams. Nuo to momento buvę nariai ar
asocijuotieji partneriai atleidžiami nuo visų įsipareigojimų,
išskyrus tuos, kuriuos II NVI bendroji įmonė patvirtino ar
prisiėmė iki narystės ar dalyvavimo nutraukimo.
4.           Negavus išankstinio valdybos
pritarimo narystė II NVI bendrojoje įmonėje ar asociacijos su ja
ryšiai negali būti perduoti trečiajai šaliai.
5.           Kai tik pagal šį
punktą įvyksta narystės ar asociacijos ryšių
pokyčių, Komisija savo svetainėje nedelsdama paskelbia
atnaujintą II NVI bendrosios įmonės narių ir
asocijuotųjų partnerių sąrašą ir nurodo
pokyčių įsigaliojimo datą.
4. II
NVI bendrosios įmonės darbo organizavimas
1.           II NVI bendrosios
įmonės organai yra šie:
(a)         
valdyba;
(b)         
vykdomasis direktorius;
(c)         
mokslinis komitetas;
(d)         
valstybių atstovų grupė;
(e)         
suinteresuotųjų šalių forumas.
2.           Mokslinis komitetas,
valstybių atstovų grupė ir suinteresuotųjų šalių
forumas yra II NVI bendrosios įmonės patariamieji organai.
5.
Valdybos sudėtis
Valdybą sudaro po 5 kiekvieno nario
atstovus.
6.
Valdybos veiklos organizavimas
1.           Nepažeidžiant 2 dalies,
kiekvienam nariui priklauso nuošimtis nuo šimto balsavimo teisių,
atitinkantis jo įnašo II NVI bendrajai įmonei nuošimtį.
Komisijai priklauso 50 % balsavimo
teisių. Komisijos balsas yra nedalomas. Kiekvienas narys gali paskirstyti
savo balsavimo teises savo atstovams valdyboje. Nariai deda visas įmanomas
pastangas susitarti. Nepasiekus susitarimo, valdyba priima sprendimus bent 75 %
visų balsų, įskaitant balsus tų, kurie posėdyje
nedalyvauja, dauguma. 
Valdybos pirmininką pagal rotacijos
principą paeiliui skiria Sąjunga ir kiti nariai.
2.           Valdyba rengia eilinius
posėdžius bent du kartus per metus. Bet kurio nario ar pirmininko prašymu
ji gali surengti neeilinius posėdžius. Valdybos posėdžius sušaukia
jos pirmininkas; jie paprastai vyksta II NVI bendrosios įmonės
buveinėje.
Vykdomasis direktorius dalyvauja svarstymuose,
tačiau neturi balsavimo teisės. 
Valdyba kviečia bet kurį
asocijuotąjį partnerį dalyvauti jos svarstymuose dėl
tų darbotvarkės punktų, kurie susiję su jo asociacijos
ryšiais. Asocijuotieji partneriai balsavimo teisių neturi.
Valstybių atstovų grupės
pirmininkas dalyvauja valdybos posėdžiuose stebėtojo teisėmis. 
Valdyba, kiekvienu atveju spręsdama atskirai,
gali į savo posėdžius pakviesti kitus asmenis, ypač
Sąjungos regionų valdžios institucijų atstovus, dalyvauti
stebėtojų teisėmis.
Narių atstovai nėra asmeniškai atsakingi
už veiksmus, kuriuos atliko kaip atstovai valdyboje.
Valdyba priima savo darbo tvarkos taisykles.
7.
Valdybos užduotys
1.           Valdybai tenka bendroji
atsakomybė už II NVI bendrosios įmonės strateginę
kryptį bei veiklą ir ji prižiūri tos veiklos
įgyvendinimą. 
2.           Konkrečios valdybos
užduotys:
(a)         
vertinti, priimti ir atmesti paraiškas dėl
naujos narystės ar asociacijos pagal 3 punktą;
(b)         
spręsti dėl nario ar asocijuotojo
partnerio, kuris nevykdo įsipareigojimų, narystės II NVI
bendrojoje įmonėje ar asociacijos ryšių su ja nutraukimo;
(c)         
tvirtinti II NVI bendrosios įmonės
finansines taisykles pagal šio reglamento 5 straipsnį;
(d)         
priimti II NVI bendrosios įmonės
metinį biudžetą (įskaitant etatų planą), nurodant
laikinus etatus pagal pareigų grupę ir lygį, taip pat
sutartininkų ir deleguotųjų nacionalinių ekspertų
skaičių, išreikštą visos darbo dienos ekvivalentu;
(e)         
darbuotojų atžvilgiu vykdyti paskyrimų
institucijos įgaliojimus pagal 6 straipsnio 2 dalį;
(f)           
paskirti ir atleisti vykdomąjį
direktorių, pratęsti jo kadencijos trukmę, teikti jam gaires ir
stebėti jo darbo rezultatus;
(g)         
pagal vykdomojo direktoriaus rekomendaciją
patvirtinti 9 punkto 5 dalyje numatyto programų biuro organizacinę
struktūrą;
(h)         
pasikonsultavus su moksliniu komitetu ir
valstybių atstovų grupe, tvirtinti metinį darbo planą ir
atitinkamas išlaidų sąmatas, kuriuos pasiūlo vykdomasis
direktorius glaudžiai bendradarbiaudamas su patariamosiomis grupėmis,
nurodytomis 7 punkto 2 dalies q eilutėje;
(i)           
tvirtinti metų sąskaitas;
(j)           
tvirtinti metinę veiklos ataskaitą,
įskaitant atitinkamas išlaidas;
(k)         
užtikrinti, kai tinkama, kad būtų sukurta
II NVI bendrosios įmonės vidaus audito grupė;
(l)           
tvirtinti kvietimus teikti pasiūlymus ir, kai
tinka, su jais susijusias teikimo, vertinimo, atrankos, sutarties sudarymo ir
vertinamosios peržiūros procedūras, kurias pasiūlo vykdomasis
direktorius glaudžiai bendradarbiaudamas su patariamosiomis grupėmis,
nurodytomis 7 punkto 2 dalies q eilutėje; 
(m)       
tvirtinti finansuoti atrinktų
pasiūlymų sąrašą;
(n)         
nustatyti II NVI bendrosios įmonės
komunikacijos politiką pagal vykdomojo direktoriaus rekomendaciją;
(o)         
kai tinka, parengti įgyvendinimo taisykles
pagal 6 straipsnio 3 dalį;
(p)         
kai tinka, parengti nacionalinių ekspertų
delegavimo į II NVI bendrąją įmonę ir stažuotojų
darbo taisykles laikantis 7 straipsnio;
(q)         
kai tinka, greta II NVI bendrosios įmonės
organų įsteigti patariamąsias grupes; 
(r)          
kai tinka, bet kurio II NVI bendrosios
įmonės nario siūlymu teikti Komisijai prašymus iš dalies
pakeisti šį reglamentą;
(s)          
būti atsakinga už visas užduotis, kurios
nėra konkrečiai paskirtos vienam iš II NVI bendrosios
įmonės organų; ji gali paskirti tokias užduotis vykdyti vienam
iš tų organų. 
8.
Vykdomojo direktoriaus skyrimas, atleidimas ar kadencijos pratęsimas
1.           Vykdomąjį
direktorių skiria valdyba iš Komisijos pasiūlytų kandidatų
sąrašo po atviros ir skaidrios atrankos procedūros. Kai tinka,
Komisija į atrankos procedūrą įtraukia kitų II NVI
bendrosios įmonės narių atstovus. 
Visų pirma, tinkamas atstovavimas kitiems II
NVI bendrosios įmonės nariams užtikrinamas atrankos procedūros
pirminės atrankos etape. Tuo tikslu privatūs nariai bendru sutarimu
valdybos vardu paskiria atstovą ir stebėtoją. 
2.           Vykdomasis direktorius yra
vienas iš darbuotojų ir yra įdarbinamas kaip II NVI bendrosios
įmonės laikinasis darbuotojas pagal Sąjungos kitų
tarnautojų įdarbinimo sąlygų 2 straipsnio a punktą.
Sudarant sutartį su vykdomuoju direktoriumi
II NVI bendrajai įmonei atstovauja valdybos pirmininkas.
3.           Vykdomasis direktorius
skiriamas trejų metų kadencijai. Iki to laikotarpio pabaigos
Komisija, jei tinka, kartu su privačiais nariais, įvertina vykdomojo
direktoriaus darbo rezultatus ir būsimas II NVI bendrosios
įmonės užduotis bei iššūkius.
4.           Komisijos, atsižvelgusios
į 3 dalyje numatytą vertinimą, pasiūlymu valdyba gali
vieną kartą, ne ilgiau kaip ketveriems metams pratęsti vykdomojo
direktoriaus kadenciją.
5.           Vykdomasis direktorius, kurio
kadencija buvo pratęsta, viso bendro laikotarpio pabaigoje negali dalyvauti
kitoje atrankos į tas pačias pareigas procedūroje.
6.           Atleisti vykdomąjį
direktorių savo sprendimu gali tik valdyba, gavusi Komisijos, jei tinka,
kartu su privačiais nariais pateiktą pasiūlymą.
9.
Vykdomojo direktoriaus užduotys
1.           Vykdomasis direktorius yra
vykdomasis vadovas, atsakingas už kasdienį II NVI bendrosios
įmonės valdymą vadovaujantis valdybos sprendimais.
2.           Vykdomasis direktorius yra II
NVI bendrosios įmonės teisinis atstovas. Jis yra atskaitingas
valdybai.
3.           Vykdomasis direktorius vykdo
II NVI bendrosios įmonės biudžetą.
4.           Vykdomasis direktorius
visų pirma nepriklausomai atlieka tokias užduotis:
(a)         
parengia ir pateikia valdybai priimti metinio
biudžeto projektą su atitinkamu personalo etatų planu, nurodydamas laikinų
etatų skaičių pagal lygį ir pareigų grupę, taip
pat sutartininkų ir deleguotųjų nacionalinių ekspertų
skaičių, išreikštą visos darbo dienos ekvivalentu;
(b)         
glaudžiai bendradarbiaudamas su patariamosiomis
grupėmis, nurodytomis 7 punkto 2 dalies q eilutėje, parengia ir
teikia tvirtinti valdybai metinį darbo planą ir atitinkamas
išlaidų sąmatas;
(c)         
teikia valdybai tvirtinti metines sąskaitas;
(d)         
parengia ir teikia valdybai tvirtinti metinę
veiklos ataskaitą ir atitinkamas išlaidas;
(e)         
teikia valdybai tvirtinti finansuoti atrinktų
pasiūlymų sąrašą;
(f)           
pasirašo individualius dotacijų susitarimus ar
sprendimus;
(g)         
pasirašo viešojo pirkimo sutartis;
(h)         
įgyvendina II NVI bendrosios įmonės
komunikacijos politiką;
(i)           
organizuoja, orientuoja ir prižiūri II NVI
bendrosios įmonės veiklą ir darbuotojus pagal valdybos suteiktus
įgaliojimus, kaip nustatyta šio reglamento 6 straipsnio 2 dalyje;
(j)           
nustato efektyvią ir veiksmingą vidaus
kontrolės sistemą, užtikrina jos veikimą ir valdybai praneša
apie visus jos reikšmingus pakeitimus;
(k)         
užtikrina rizikos vertinimo ir rizikos valdymo
įgyvendinimą;
(l)           
imasi kitų priemonių, kurių reikia
II NVI bendrosios įmonės tikslų įgyvendinimo pažangai
įvertinti;
(m)       
atlieka visas kitas valdybos vykdomajam direktoriui
patikėtas ar skirtas užduotis.
5.           Vykdomasis direktorius
įsteigia programų biurą, už kurį yra atsakingas ir kuris
vykdo visas pagal šį reglamentą atsirandančias pagalbines
užduotis. Programų biure dirba II NVI bendrosios įmonės
darbuotojai; jis visų pirma atlieka šias užduotis:
(a)         
teikia paramą kuriant ir valdant tinkamą
apskaitos sistemą pagal II NVI bendrosios įmonės finansines
taisykles;
(b)         
administruoja kvietimus teikti pasiūlymus,
kaip numatyta metų darbo plane, ir administruoja bei koordinuoja
dotacijų susitarimus ar sprendimus;
(c)         
teikia nariams ir kitiems II NVI bendrosios
įmonės organams visą aktualią informaciją ir
paramą, kurių jiems reikia savo pareigoms atlikti, ir tenkina jų
specialius prašymus;
(d)         
atlieka II NVI bendrosios įmonės
organų sekretoriato funkcijas ir teikia paramą visoms valdybos
įsteigtoms patariamosioms grupėms.
10.
Mokslinis komitetas
1.           Mokslinį komitetą
sudaro ne daugiau kaip 7 nariai, paskirti vienų metų laikotarpiui;
jie gali būti paskirti dar kartą. Jis vieniems metams renka
pirmininką iš savo narių.
Ribotam laikui gali būti paskirti papildomi
ekspertai, jei to reikia konkrečioms ad hoc užduotims atlikti.
2.           Mokslinio komiteto nariai
proporcingai atstovauja pasaulinio lygio akademinės bendruomenės,
pramonės ir reguliavimo institucijų ekspertams. Visi mokslinio
komiteto nariai kartu turi reikiamos mokslinės kompetencijos ir
techninės srities žinių, būtinų teikiant moksliškai
pagrįstas strategines rekomendacijas II NVI bendrajai įmonei.
3.           Valdyba nustato
konkrečius mokslinio komiteto narių atrankos kriterijus ir
tvarką ir paskiria jo narius. Valdyba atsižvelgia į potencialias
kandidatūras, kurias pasiūlo II NVI valstybių atstovų
grupė.
4.           Mokslinis
komitetas atlieka šias užduotis:
(a)         
pataria dėl mokslo prioritetų, į
kuriuos reikia atsižvelgti metų darbo planuose;
(b)         
pataria dėl mokslo laimėjimų, aprašytų
metinėje veiklos ataskaitoje.
5.           Mokslinis komitetas
posėdžiauja ne rečiau kaip kartą per metus. Posėdžius
sušaukia jo pirmininkas.
6.           Mokslinis komitetas gali,
pirmininkui sutikus, į posėdžius kviesti kitus asmenis.
7.           Mokslinis komitetas priima savo
darbo tvarkos taisykles.
11.
Valstybių atstovų grupė
1.           II NVI valstybių
atstovų grupę sudaro po vieną kiekvienos valstybės
narės ir kiekvienos bendrosios programos „Horizontas 2020“ asocijuotosios
šalies atstovą. Ji renka pirmininką iš savo narių.
2.           Valstybių atstovų
grupė posėdžiauja bent kartą per metus. Posėdžius sušaukia
jos pirmininkas. Posėdžiuose dalyvauja valdybos pirmininkas ir vykdomasis
direktorius arba jų atstovai.
Valstybių atstovų grupės
pirmininkas gali į jos posėdžius pakviesti kitus asmenis, ypač
Sąjungos regionų valdžios institucijų atstovus ir MVĮ
asociacijų atstovus, dalyvauti stebėtojų teisėmis.
3.           Valstybių atstovų
grupė nagrinėja informaciją ir teikia patarimus šiais
klausimais:
(a)         
II NVI bendrosios įmonės programos
pažangos ir jos tikslų įgyvendinimo;
(b)         
strateginių gairių atnaujinimo;
(c)         
sąsajų su bendrąja programa
„Horizontas 2020“;
(d)         
metų darbo planų;
(e)         
MVĮ dalyvavimo.
4.           Valstybių atstovų
grupė taip pat teikia informaciją ir II NVI bendrajai įmonei
tarpininkauja tokiais klausimais:
(a)         
atitinkamų nacionalinių ar
regioninių mokslinių tyrimų ir inovacijų programų
būklės ir galimų bendradarbiavimo sričių,
įskaitant diegimą, nustatymo;
(b)         
konkrečių priemonių, kurių
imamasi nacionaliniu ar regioniniu lygmeniu ir kurios susijusios su sklaidos
renginiais, teminiais techniniais seminarais ir komunikacijos veikla.
5.           Valstybių atstovų
grupė savo iniciatyva gali pateikti II NVI bendrajai įmonei
rekomendacijas techniniais, valdymo ir finansų klausimais, ypač jei
jie daro poveikį nacionaliniams ar regioniniams interesams.
II NVI bendroji įmonė informuoja
valstybių atstovų grupę apie tolesnę veiklą,
susijusią su tokiomis rekomendacijomis.
6.           Valstybių atstovų
grupė priima savo darbo tvarkos taisykles.
12. Suinteresuotųjų šalių forumas
1.           Suinteresuotųjų
šalių forume gali dalyvauti visi viešieji ir privatieji suinteresuotieji
subjektai, taip pat valstybių narių, asocijuotųjų
šalių ir kitų šalių tarptautinės interesų grupės.
2.           Suinteresuotų šalių
forumas informuojamas apie II NVI bendrosios įmonės veiklą ir jo
prašoma pateikti pastabas.
3.           Suinteresuotųjų
šalių forumo posėdžius sušaukia vykdomasis direktorius.
13.
Finansavimo šaltiniai 
1.           II NVI bendrąją
įmonę kartu finansuoja Sąjunga, kiti nei Sąjunga nariai ir
asocijuotieji partneriai arba juos sudarantys subjektai ar su jais susiję
subjektai dalimis mokėdami finansinius įnašus ir skirdami
įnašus, kuriuos sudaro išlaidos, patiriamos jiems dalyvaujant
netiesioginiuose II NVI bendrosios įmonės nekompensuojamuose
veiksmuose.
2.           II NVI bendrosios
įmonės administracinės išlaidos neviršija 89,7 mln. EUR;
jos padengiamos finansiniai įnašais, kurie kasmet lygiai padalijami
Sąjungai ir kitiems nei Sąjunga nariams. Jei dalis įnašo
administracinėms išlaidoms padengti nepanaudojama, ji gali būti
panaudota II NVI bendrosios įmonės veiklos veiklos išlaidoms
padengti. 
3.           II NVI bendrosios
įmonės veiklos išlaidos padengiamos tokiais įnašais: 
(a)         
Sąjungos įnašu;
(b)         
kitų nei Sąjunga narių ir
asocijuotųjų partnerių ar juos sudarančių
subjektų arba su jais susijusių subjektų nepiniginiais įnašais,
sudarytais iš sąnaudų, jiems susidariusių įgyvendinant
netiesioginius veiksmus ir susijusių su 7 punkto 2 dalies q eilutėje
nurodytomis patariamosiomis grupėmis (jei tai numatyta metiniame darbo
plane), atėmus II NVI bendrosios įmonės įnašą ir visą
kitą Sąjungos skirtą įnašą toms išlaidoms padengti;
(c)         
kitų nei Sąjunga narių ir
asocijuotųjų partnerių ar juos sudarančių
subjektų arba su jais susijusių subjektų finansiniais
įnašais, kurie gali būti skirti papildomai prie b dalyje nurodytų
įnašų arba vietoj jų.
4.           Į biudžetą
įtraukiamus II NVI bendrosios įmonės išteklius sudaro tokie
įnašai:
(a)         
narių finansiniai įnašai, skirti padengti
administracinėms išlaidoms;
(b)         
narių ir asocijuotųjų partnerių
finansiniai įnašai, skirti padengti veiklos išlaidoms;
(c)         
visos pajamos, kurias gauna II NVI bendroji
įmonė;
(d)         
kiti finansiniai įnašai, ištekliai ir pajamos.
Visos palūkanos, gautos už įnašus,
kuriuos iš savo narių ir asocijuotųjų partnerių gavo II NVI
bendroji įmonė, laikomos jos pajamomis.
5.           Visi II NVI bendrosios
įmonės ištekliai ir veikla yra skirti šio reglamento 2 straipsnyje
numatytiems tikslams siekti.
6.           II NVI bendroji
įmonė valdo visą savo sukauptą turtą ar jai
perleistą turtą šio reglamento 2 straipsnyje numatytiems tikslams
įgyvendinti.
7.           Kai pajamos viršija išlaidas,
likutis II NVI bendrosios įmonės nariams neišmokamas, išskyrus II NVI
bendrosios įmonės likvidavimo atveju pagal 21 punktą. 
14.
Finansiniai įsipareigojimai
II NVI bendrosios įmonės finansiniai
įsipareigojimai neviršija finansinių išteklių, kuriuos jos
biudžetui paskyrė ar įsipareigojo paskirti nariai ir asocijuotieji
partneriai, sumos.
15.
Finansiniai metai
Finansiniai metai trunka nuo sausio 1 d. iki
gruodžio 31 d.
16.
Veiklos ir finansavimo planavimas
1.           Vykdomasis direktoriaus
pateikia valdybai priimti metų darbo plano projektą, kuriame
pateikiamas išsamus mokslinių tyrimų ir inovacijų veiklos
planas, administracinės veiklos planas ir atitinkama išlaidų
sąmata ateinantiems metams. Darbo plano projekte taip pat nurodoma
numatoma įnašų, kurie turės būti paskirti pagal 13 punkto 3
dalies b eilutę, vertė.
2.           Konkrečių metų
darbo planas priimamas iki ankstesnių metų pabaigos. Metų darbo
planas skelbiamas viešai.
3.           Vykdomasis direktorius
parengia ateinančių metų metinį biudžeto projektą ir
pateikia jį priimti valdybai.
4.           Konkrečių metų
biudžetą valdyba priima iki ankstesnių metų pabaigos.
5.           Metinis biudžetas pritaikomas
siekiant atsižvelgti į Sąjungos biudžete nurodytą Sąjungos
įnašą.
17.
Ataskaitų apie veiklą ir finansavimą teikimas
1.           Vykdomasis direktorius kasmet
teikia valdybai ataskaitą apie vykdant pareigas pasiektus rezultatus pagal
II NVI bendrosios įmonės finansines taisykles.
Kasmet iki vasario 15 d. vykdomasis
direktorius pateikia valdybai tvirtinti metinę veiklos ataskaitą apie
praėjusiais kalendoriniais metais II NVI bendrosios įmonės
padarytą pažangą, visų pirma palyginti su tų metų
darbo planu. Toje ataskaitoje, inter alia, pateikiama informacija apie:
(a)         
mokslinius tyrimus, inovacijas ir kitus atliktus
veiksmus ir atitinkamas išlaidas;
(b)         
pateiktus pasiūlymus, atskirai nurodant
dalyvių tipus, įskaitant MVĮ, ir valstybes;
(c)         
finansuoti atrinktus veiksmus, atskirai nurodant
dalyvių tipus, įskaitant MVĮ, ir valstybes, taip pat nurodant II
NVI bendrosios įmonės finansavimą atskiriems dalyviams ir veiksmams.
2.           Valdybai patvirtinus,
metinė veiklos ataskaita paskelbiama viešai.
3.           II NVI bendroji
įmonė teikia metinę ataskaitą Komisijai pagal Reglamento
(ES, Euratomas) Nr. 966/2012 60 straipsnio 5 dalį.
4.           II NVI bendrosios
įmonės sąskaitas tikrina nepriklausoma audito įstaiga, kaip
numatyta Reglamento (ES, Euratomas) Nr. 966/2012 60 straipsnio 5 dalyje.
2 KEV bendrosios įmonės
sąskaitų Audito Rūmai netikrina.
18. Vidaus auditas 
II NVI bendrosios įmonės atžvilgiu
Komisijos vidaus auditorius turi tuos pačius įgaliojimus, kaip ir
Komisijos atžvilgiu.
19.
Narių atsakomybė ir draudimas
1.           Narių finansinė
atsakomybė už II NVI bendrosios įmonės skolas neviršija jų
jau sumokėto įnašo administracinėms išlaidoms padengti.
2.           II NVI bendroji
įmonė apsidraudžia tinkamu draudimu ir moka draudimo įmokas.
20. Interesų konfliktas
1.           II NVI bendroji
įmonė, jos organai ir darbuotojai vykdydami veiklą vengia
interesų konflikto.
2.           II NVI bendrosios
įmonės valdyba gali priimti savo nariams, asocijuotiesiems
partneriams, organams ir darbuotojams taikomas interesų konfliktų
prevencijos ir valdymo taisykles. Tose taisyklėse yra nuostatos, kuriomis
siekiama išvengti valdyboje dirbančių narių atstovų
interesų konfliktų. 
21.
Likvidavimas
1.           Pasibaigus šio reglamento 1
straipsnyje apibrėžtam laikotarpiui II NVI bendroji įmonė
likviduojama.
2.           Likvidavimo procedūra
pradedama automatiškai, kai Komisija ar visi kiti nariai pasitraukia iš II NVI
bendrosios įmonės.
3.           Siekdama atlikti II NVI
bendrosios įmonės likvidavimo procedūrą, valdyba paskiria
vieną ar daugiau likvidatorių, kurie laikosi valdybos sprendimų.
4.           Likviduojamos II NVI
bendrosios įmonės turtas naudojamas jos įsipareigojimams ir su
likvidavimu susijusioms išlaidoms padengti. Perteklius paskirstomas likvidavimo
metu esantiems nariams proporcingai pagal jų finansinį
įnašą II NVI bendrajai įmonei. Sąjungai paskirtas
perteklius grąžinamas į Sąjungos biudžetą.
5.           Sukuriama ad hoc procedūra,
kuria užtikrinamas tinkamas II NVI bendrosios įmonės sudaryto
susitarimo ar priimto sprendimo ir viešojo pirkimo sutarties, kuri galioja
ilgiau nei veikia II NVI bendroji įmonė, valdymas.
FINANSINĖ TEISĖS
AKTO PASIŪLYMO PAŽYMA 
1.           PASIŪLYMO (INICIATYVOS)
STRUKTŪRA 
1.1.        Pasiūlymo (iniciatyvos)
pavadinimas 
1.2.        Atitinkama (-os) politikos
sritis (-ys) VGV / VGB sistemoje
1.3.        Pasiūlymo (iniciatyvos)
pobūdis 
1.4.        Tikslai 
1.5.        Pasiūlymo (iniciatyvos)
pagrindas 
1.6.        Trukmė ir finansinis
poveikis 
1.7.        Numatytas (-i) valdymo
būdas (-ai) 
2.           VALDYMO PRIEMONĖS 
2.1.        Priežiūros ir
atskaitomybės taisyklės 
2.2.        Valdymo ir kontrolės
sistema 
2.3.        Sukčiavimo ir
pažeidimų prevencijos priemonės 
3.           NUMATOMAS PASIŪLYMO (INICIATYVOS)
FINANSINIS POVEIKIS 
3.1.        Atitinkama (-os)
daugiametės finansinės programos išlaidų kategorija (-os) ir
biudžeto išlaidų eilutė (-ės) 
3.2.        Numatomas poveikis išlaidoms 
3.2.1.     Numatomo poveikio išlaidoms
suvestinė 
3.2.2.     Numatomas poveikis
Naujoviškų vaistų iniciatyvos bendrosios įmonės
asignavimams 
3.2.3.     Numatomas poveikis
Naujoviškų vaistų iniciatyvos bendrosios įmonės žmogiškiesiems
ištekliams
3.2.4.     Suderinamumas su dabartine
daugiamete finansine programa
3.2.5.     Trečiųjų
šalių įnašai 
3.3.        Numatomas poveikis
įplaukoms
FINANSINĖ
TEISĖS AKTO PASIŪLYMO PAŽYMA 
1.           PASIŪLYMO (INICIATYVOS)
STRUKTŪRA 
1.1.        Pasiūlymo (iniciatyvos)
pavadinimas 
Tarybos
reglamento dėl 2 Naujoviškų vaistų iniciatyvos bendrosios
įmonės pasiūlymas. 
1.2.        Atitinkama (-os) politikos
sritis (-ys) VGV / VGB sistemoje[23]

Politikos
sritis – Pažangus ir integracinis augimas
Veikla:
Bendroji mokslinių tyrimų ir inovacijų programa
„Horizontas 2020“. Visuomenės uždaviniai (uždavinys „Sveikata,
demografiniai pokyčiai ir gerovė“)
1.3.        Pasiūlymo (iniciatyvos)
pobūdis 
¨ Pasiūlymas (iniciatyva) susijęs
(-usi) su nauja priemone 
¨ Pasiūlymas (iniciatyva) susijęs (-usi)
su nauja priemone, kuri bus priimta įgyvendinus bandomąjį
projektą ir (arba) atlikus parengiamuosius veiksmus[24] 
X Pasiūlymas (iniciatyva) susijęs
(-usi) su esamos priemonės galiojimo pratęsimu 
¨ Pasiūlymas (iniciatyva) susijęs (-usi) su priemone, perorientuota
į naują priemonę 

1.4.        Tikslas (-ai)
1.4.1.     Komisijos daugiametis
(-čiai) strateginis (-iai) tikslas (-ai), kurio (-ių) siekiama šiuo
pasiūlymu (šia iniciatyva) 
Šis
veiksmas yra pažangaus ir integracinio augimo strateginio tikslo dalis.
Veiksmu
siekiama dviejų „Horizonto 2020“ strategijos tikslų:
- Tikslas Nr. 1. Inovacijų sąjunga
- Tikslas Nr. 5. Globalizacijos eros pramonės politika
II
NVI BĮ tikslai:
i.        padidinti Pasaulio sveikatos organizacijos nurodytų
prioritetinių vaistų klinikinių tyrimų sėkmės
nuošimtį;
ii.       sumažinti laiką, per kurį klinikiniu būdu
įrodomas veiksmingumas imuninės sistemos, kvėpavimo takų,
neurologinių ir neurodegeneracinių ligų atveju;
iii.      sukurti naujas terapijas ligoms, kurių atžvilgiu esama
didelių nepatenkintų poreikių (pavyzdžiui, Alzheimerio liga) ir
ribotos rinkos paskatos (pavyzdžiui, susijusios su atsparumu
antimikrobinėms medžiagoms);
iv.      plėtoti ligų diagnostikos žymenis, aiškiai
susijusius su reguliavimo institucijų patvirtinta klinikine svarba;
v.       sumažinti vakcinų kandidačių nesėkmės
nuošimtį III etapo klinikiniuose tyrimuose naudojant naujus biožymenis
pradiniam efektyvumui ir saugai patikrinti. 
1.4.2.     Konkretus (-ūs) tikslas
(-ai) ir atitinkama VGV / VGB veikla 
Konkretus tikslas Nr. 8
Visuomenės uždavinys pagerinti visos gyvenimo trukmės sveikatą
ir padidinti visuotinę gerovę.
Atitinkama VGV / VGB veikla
Visuomenės
uždaviniai – II NVI JTI
1.4.3.     Numatomas (-i) rezultatas
(-ai) ir poveikis
Nurodyti poveikį,
kurį pasiūlymas (iniciatyva) turėtų turėti tiksliniams
gavėjams (tikslinėms grupėms).
Šis
klausimas aptariamas prie šio pasiūlymo pridedamo poveikio vertinimo
dokumente.
1.4.4.     Rezultatų ir poveikio
rodikliai 
Nurodyti
pasiūlymo (iniciatyvos) įgyvendinimo stebėjimo rodiklius.
 Mokslo ir technologijos pažanga 
   || Rodiklis || Planinis tikslas 
 ·                     BĮ tikslų pasiekimo stebėjimas || Konkrečių tikslų pasiekimo stebėjimas || Žr. Poveikio vertinimo ataskaitos 3.2 skirsnį. 
 Įsteigtų atviros inovacijos tinklų skaičius || 3 atviros inovacijos tinklai, siejantys skirtingus pramonės sektorius, ir 2 klinikinių tyrimų tinklai 
 Atvejų, kai strateginė darbotvarkė formuojama ne bendrojoje įmonėje, skaičius || Strateginės darbotvarkės formavimas 3 mokslinių tyrimų srityse, kurios apibrėžtos 3.2 skirsnio konkrečiuose tiksluose; 
 Sudarytų partnerystės susitarimų skaičius || Partnerystės susitarimai 16 mokslinių tyrimų sričių, kurios apibrėžtos 3.2 skirsnio konkrečiuose tiksluose 
 Strateginės mokslinių tyrimų darbotvarkės įgyvendinimo stebėjimas || Duomenų taškų, išanalizuotų ieškant ligos molekulinės taksonomijos be paklaidos, skaičius || 5 mln. duomenų taškų 
 Suklasifikuotų ligų skaičius || 4 ligų sritis 
 Skaičius tyrimų, kurie išanalizuoti siekiant pasimokyti iš neigiamų rezultatų || 125 tyrimai 
 Kokiu mastu atsižvelgiama į sveikatos, demografinių pokyčių ir gerovės politikos tikslus || Strateginių mokslinių tyrimų darbotvarkėje reikia atsižvelgti į „Horizonto 2020“ dalinio bendro požiūrio 1.1.2, 1.2.2 punktus, į dalį 1.2.3 ir 1.3.1 punktų. 
 BĮ veiklos stebėjimas 
 Projektų atranka ir lėšų skyrimas || Laikas iki dotacijos paskyrimo || 270 dienų 
 Laikas iki išmokėjimo || 30 dienų 
 Tvarkaraščio laikymosi lygis || Paskirtas biudžetas ir atitinkamai paskelbti kvietimai teikit pasiūlymus. 
 MVĮ dalyvavimo lygis ir nauda || Nuo pradžios 20 % II NVI finansavimo atitenka MVĮ; MVĮ gauta nauda stebima nuo antrųjų metų: bent 70 % atsakiusiųjų MVĮ teigia, kad joms pravertė pramonės ir (arba) akademinės bendruomenės partnerių techninės žinios; 80 % MVĮ teigia, kad negavusios II NVI paramos jos galėjo nepasiekti tikslų. 
 Mokslinių tyrimų programos veiksmingumas || Publikacijų skaičius || Vidutiniškai 20 publikacijų kiekvieniems 10 mln. EUR finansavimo 
 Leidinių, kuriuose paskelbtos publikacijos, poveikio veiksnys || Vidutinis poveikio veiksnys 10 % viršija ES vidurkį 
 Publikacijų poveikis || Citavimas 20 % didesnis už ES publikacijų vidurkį 
 Patentų skaičius || Vidutiniškai 2 patentai kiekvieniems 10 mln. EUR finansavimo 
1.5.        Pasiūlymo (iniciatyvos)
pagrindas 
1.5.1.     Trumpalaikiai arba ilgalaikiai
poreikiai 
NVI
BĮ padės užtikrinti pažangų, tvarų ir integracinį
augimą
1.5.2.     Papildoma ES dalyvavimo nauda
Šis
klausimas aptariamas prie šio pasiūlymo pridedamo poveikio vertinimo
dokumente.
1.5.3.     Panašios patirties išvados
Naujoviškų
vaistų iniciatyvos įgyvendinimo metu buvo veiksmingai sutelkti ištekliai
suburiant daug partnerių iš farmacijos pramonės, akademinės
bendruomenės, MVĮ, pacientų organizacijų ir reguliavimo
institucijų į tikslinius projektus, kuriems sutelkta nemažai
išteklių (vidutinis projekto dydis yra 32 mln. EUR). Didelės
farmacijos bendrovės intensyviai dalyvauja NVI (50 % išteklių ir
30 % darbuotojų; didžiosios bendrovės yra skyrusios 715 mln.
EUR iki 2012 m. pabaigos), o jų dalyvavimas kitose nei NVI
europinėse mokslinių tyrimų programose yra labai menkas (0,78 %
dalyvavimo 7BP „Sveikatos“ paprogramyje, bendras įnašas, skirtas 7BP,
siekia maždaug 80 mln. EUR, kurių ketvirtadalis tenka 7BP„Sveikatos“
paprogramiui).
Sudarydama
sąlygas prieiti prie kitų partnerių techninių žinių ir
sustiprindama farmacijos pramonės ir kitų suinteresuotųjų
šalių bendradarbiavimą Europoje NVI labai padėjo stiprinti
skirtingų suinteresuotųjų šalių tarpusavio ryšius sveikatos
mokslinių tyrimų ir inovacijų srityje.
Tarp
NVI pasiekimų yra strateginių mokslinių tyrimų
darbotvarkių orientavimas ir plėtra, kurie daro
struktūrinamąjį poveikį Europos gyvosios gamtos moksliniams
tyrimams (ypač neuropsichiatrinių, atsparumo antimikrobinėms
medžiagoms ir kitose srityse) bei horizontalus politikos koordinavimas, kuris
padėjo koordinuoti pacientų organizacijų įtraukimą, o
su reguliavimo mokslais susijusiuose projektuose – reguliavimo institucijų
įtraukimą; tarpinio įvertinimo dokumente tai laikyta ypatingu
pasiekimu.
Įgyvendinama
NVI parodė, kad subūrus tinkamus partnerius galima sukurti naujus
inovacijos modelius ir spręsti pagrindines su biomedicinos ir farmacijos
moksliniais tyrimais susijusių spragų problemas.
Aktualiausios
sritys, kurias reikia tobulinti – tai administracinė aplinka (ją
reikia supaprastinti) ir partnerystės atvėrimas įtraukiant
į jos taikymo sritį visas gyvosios gamtos mokslinių tyrimų
ir inovacijų sritis ir tuo pačiu išplečiant partnerių
ratą. Ypač aktualu sudaryti sąlygas dalyvauti partnerystėje
dalyviams, kurie pagal ES apibrėžtį nėra nei EFPIA
bendrovės, nei MVĮ.
1.5.4.     Suderinamumas ir galima
sąveika su kitomis atitinkamomis priemonėmis
Senėjančių
gyventojų visuomenės uždavinys toks didelis, kad vien pagal
„Horizontą 2020“ įgyvendinama viešojo ir privačiojo
sektorių partnerystė jo išspręsti negalės. Būsimoji
NVI papildys 185 straipsnio iniciatyvą dėl kasdienį
gyvenimą palengvinančios aplinkos, kuria siekiama įdiegti
technologinius sprendimus, padedančius vyresnio amžiaus asmenims gyventi
savarankiškai. Pagal Inovacijų sąjungos pavyzdinę
iniciatyvą įgyvendinamos Europos inovacijų partnerystės
vyresnių žmonių aktyvumo ir sveikatos srityje tikslas – koordinuojant
daug įvairios veiklos iki 2020 m. Europos gyventojų sveiko
gyvenimo metų skaičių padidinti dvejais metais. II NVI
rezultatai padės siekti tos inovacijų partnerystės tikslų.
Pagal II NVI atliekami mokslinių tyrimų veiksmai bus glaudžiai
koordinuojami su moksliniais tyrimais, finansuojamais pagal uždavinį
„Sveikata, demografiniai pokyčiai ir gerovė“. Be to, ši iniciatyva
dera su pasiūlytu ES reglamentu dėl klinikinių tyrimų,
kuriuo Europoje šalinami trūkumai, atsiradę dėl pernelyg didelio
vaistus kurti trukdančio nacionalinių teisynų skirtingumo.
1.6.        Trukmė ir finansinis
poveikis 
X Pasiūlymo (iniciatyvos) trukmė
ribota 
X       Pasiūlymas (iniciatyva) galioja nuo 2014 01 01
iki 2024 12 31 
X       Finansinis poveikis nuo 2014 01 01 iki 2020
12 31 (įsipareigojimų asignavimai)
X       Finansinis poveikis nuo 2014 01 01 iki 2020
12 31 (mokėjimų asignavimai)
¨ Pasiūlymo (iniciatyvos)
trukmė neribota
–     
Įgyvendinimo pradinis laikotarpis – nuo MMMM
iki MMMM,
–     
vėliau – visuotinis taikymas.
1.7.        Numatytas (-i) valdymo
būdas (-ai)[25] 
¨ Komisijos vykdomas tiesioginis valdymas
¨      per vykdomąsias įstaigas 
¨ Pasidalijamasis valdymas su valstybėmis narėmis:
X Netiesioginis valdymas pavedant
biudžeto vykdymo užduotis:
¨      tarptautinėms organizacijoms ir jų agentūroms
(nurodyti);
¨      EIB arba Europos investicijų bankui;
X       Finansinio reglamento 209 straipsnyje
nurodytoms įstaigoms;
¨      viešosios teisės įstaigoms;
¨      įstaigoms, kurių veiklą reglamentuoja
privatinė teisė, veikiančioms viešųjų paslaugų
srityje, jeigu jos pateikia pakankamas finansines garantijas;
¨      pakankamas finansines garantijas pateikusioms įstaigoms,
kurių veiklą reglamentuoja valstybės narės privatinė
teisė ir kurioms pavesta įgyvendinti viešojo ir privačiojo
sektorių partnerystę;
¨      asmenims, kuriems pavestas konkrečių BUSP veiksmų
vykdymas pagal ES sutarties V antraštinę dalį, ir nurodytiems
atitinkamame pagrindiniame teisės akte.
2.           VALDYMO PRIEMONĖS 
2.1.        Priežiūros ir
atskaitomybės taisyklės 
Nurodyti dažnumą
ir sąlygas.
NVI
bendroji įmonė bus stebima palaikant tarpininkavimo ryšius, kaip
numatyta įstatų 6 ir 16 punktuose.
Siekiant
stebėti II NVI įgyvendinimą, bus nustatyti kiekybiniai ir
kokybiniai veiklos rezultatų rodikliai. Tais veiklos rezultatų
rodikliai bus matuojama, kiek BĮ prisidėjo prie ES konkurencingumo
bei sveikatos mokslinių tyrimų pažangos tikslų siekiant, kad
biomedicinos inovacijos pasiektų pacientus.
Paviršinio
lygio stebėsena bus pavesta BĮ valdybai, kurioje Komisijai bus
atstovaujama pagal jos dalį visame biudžete. Vykdomasis direktorius
stebės BĮ veiklą iš vidaus. 
Norint
siekti Europos mokslinių tyrimų erdvės tikslų, toliau
kasmet bus organizuojamas Suinteresuotųjų šalių forumas, kad
būtų atsiskaitoma už II NVI veiklos pažangą, daugiau
keičiamasi informacija ir kad jungtinei technologijų iniciatyvai,
kitoms ES iniciatyvoms ir nacionaliniams, regioniniams bei privatiesiems
veiksmams taptų lengviau koordinuoti tarpusavio veiklą.
Kokybiniai
rodikliai bus matuojami palyginamuoju ir sisteminiu būdu; kasmet bus atliekama
kokybinė analizė.
Iki
2017 m. gruodžio 31 d. bus atliktas tarpinis vertinimas, per šešis
mėnesius nuo II NVI pabaigos – baigiamasis vertinimas.
2.2.        Valdymo ir kontrolės
sistema 
2.2.1.     Vidaus kontrolės sistema 
Komisija
(RTD GD) per įgaliotąjį leidimus duodantį
pareigūną užtikrins, kad II NVI bendrajai įmonei taikomos
taisyklės visiškai atitiktų Finansinio reglamento 60 ir 61
straipsnius. II NVI bendrosios įmonės stebėjimo nuostatos,
įskaitant dėl narystės valdyboje, ir ataskaitų teikimo
nuostatos užtikrins, kad Komisijos tarnybos galėtų įvykdyti
atskaitomybės kolegijai ir biudžeto valdymo institucijai reikalavimus.
II
NVI JTI BĮ vidaus kontrolės sistema grindžiama:
-
vidaus kontrolės standartų įgyvendinimu suteikiant ne mažesnes
garantijas kaip Komisijos garantijos;
-
geriausių projektų atrankos procedūromis (atliekant
nepriklausomą vertinimą) ir nustatant jas teisinėmis
priemonėmis;
-
projektų ir sutarčių valdymu kiekvieno projekto
įgyvendinimo laikotarpiu;
- ex
ante visų 100 % reikalavimų patikrinimu, įskaitant
audito pažymėjimų gavimą ir išlaidų metodų ex ante
sertifikavimą; 
-
dalies reikalavimų ex post auditais, vykdomais kaip
„Horizontas 2020“ ex post auditai;
-
moksliniu projektų rezultatų vertinimu.
Siekiant
sušvelninti interesų konfliktų riziką, neatsiejamą nuo II
NVI BĮ, nustatytos įvairios priemonės, visų pirma, vienodos
balsavimo teisės Komisijai ir pramonės partneriams valdyboje,
Komisijos pasiūlymu valdybos vykdoma direktoriaus atranka, darbuotojų
nepriklausomumas, paskelbtais atrankos kriterijais pagrįstas
nepriklausomų ekspertų vertinimas kartu numatant apeliacijos
mechanizmus ir išsamų interesų deklaravimą. Vienas
pagrindinių II NVI BĮ vaidmenų – nustatyti etines ir
organizacijos vertybes; Komisija stebės šį procesą.
2.2.2.     Patikrinimų sąnaudos
ir nauda 
Bendrosios
įmonės atžvilgiu Komisijos vidaus auditorius turi tuos pačius
įgaliojimus, kaip ir Komisijos atžvilgiu. Be to, valdyba gali, kai
taikoma, užtikrinti, kad būtų sukurta bendrosios įmonės
vidaus audito grupė.
II
NVI JTI BĮ vykdomasis direktorius, kaip įgaliotasis leidimus
suteikiantis pareigūnas, privalės įdiegti ekonomiškai
efektyvią vidaus kontrolės ir valdymo sistemą. Jis turės
pateikti Komisijai ataskaitą apie priimtą vidaus kontrolės
sistemą.
Komisija
stebės taisyklių nevykdymo riziką naudodama ataskaitos
sistemą, kurią ji išplėtos, ir apžvelgdama ex post
auditų (kurie bus visą „Horizontą 2020“ apimančių
ex post auditų dalis) poveikį iš II NVI JTI europines
lėšas gavusiems subjektams. 
Sukurtojoje
tikrinimo sistemoje reikės atsižvelgti į tarp ES lėšų
gavėjų ir teisėkūros institucijoje vyraujantį
įsitikinimą, kad tikrinimo našta, kurios reikia siekiant 2 %
klaidų ribos, tapo pernelyg sunki. Dėl to kyla rizika sumažinti
Sąjungos mokslinių tyrimų programos patrauklumą ir neigiamai
paveikti Sąjungos mokslinius tyrimus ir inovacijas.
2011 m.
vasario 4 d. Europos Vadovų Taryba pareiškė, kad „itin svarbu
supaprastinti ES priemones, kuriomis siekiama skatinti mokslinius tyrimus,
technologinę plėtrą ir inovacijas, siekiant sudaryti palankesnes
sąlygas geriausiems mokslininkams ir novatoriškiausioms bendrovėms
jas įsisavinti, visų pirma atitinkamoms institucijoms susitariant
dėl naujos pusiausvyros tarp pasitikėjimo ir kontrolės bei tarp
rizikavimo ir rizikos vengimo“ (žr. EUCO 2/1/11 REV1, 2011 m. kovo 8 d.,
Briuselis).
Be
to, 2010 m. lapkričio 11 d. (P7_TA(2010)0401) rezoliucijoje „Dėl
mokslinių tyrimų programų įgyvendinimo paprastinimo“
Europos Parlamentas aiškiai parėmė didesnę klaidų
riziką finansuojant mokslinius tyrimus ir „išreiškia
susirūpinimą, kad dabartinė FP7 valdymo sistema ir praktika yra
grindžiama vien kontrolės priemonėmis, todėl švaistomi
ištekliai, mažėja dalyvavimas ir sukuriama ne tokia patraukli
mokslinių tyrimų erdvė; susirūpinęs pažymi, kad
atrodo, jog dabartinė valdymo sistema, kuri visiškai nepakanti rizikai,
vengia rizikos, o ne ją valdo.“ 
Todėl
suinteresuotosios šalys ir ES institucijos sutinka, kad kartu su klaidų
lygiu reikia atsižvelgti ir į įvairius tikslus ir interesus,
ypač į ES mokslinių tyrimų politikos sėkmę,
tarptautinį konkurencingumą ir mokslinę kompetenciją. Kartu
akivaizdu, jog biudžetą reikia valdyti efektyviau ir veiksmingiau bei
užtikrinti, kad nebūtų sukčiaujama ir švaistomos lėšos. 
Kaip
nurodyta, Komisija stebės taisyklių nevykdymo riziką naudodama
ataskaitos sistemą, kurią ji parengs, ir apžvelgdama ex post
auditų (kurie bus visą „Horizontą 2020“ apimančių
ex post auditų dalis) poveikį subjektams, gaunantiems
europines lėšas iš II NVI JTI BĮ. 
2.2.3.     Numatomas neatitikties rizikos
lygis
Kaip
Komisija nurodė „Horizonto 2020“ finansinėje teisės akto
pažymoje, pasiekti, kad likutinių klaidų lygis būtų
mažesnis nei 2 % visų išlaidų per visą programos
laikotarpį, lieka galutiniu tikslu, todėl ji pasiūlė
keletą supaprastinimo priemonių. Tačiau reikia atsižvelgti
į pirmiau išdėstytus kitus tikslus ir į kontrolės
sąnaudas.
Kadangi
dalyvavimo NVI JTI BĮ taisyklės yra iš esmės tokios pat, kokias
naudos Komisija, ir kadangi gavėjų populiacija bus panašaus rizikos
profilio kaip Komisijos gavėjai, galima tikėtis, kad klaidų
lygis bus panašus kaip tas, kurį Komisija nustatė „Horizontui 2020“;
t. y. suteikti pagrįstą užtikrinimą, kad klaidų rizika
daugiamečiu išlaidų laikotarpiu kasmet svyruotų nuo 2 iki 5 %,
o galutinis tikslas būtų užtikrinti, kad daugiamečių
programų įgyvendinimo pabaigoje likutinių klaidų dydis
būtų kuo artimesnis 2% (atsižvelgus į visų auditų,
taisomųjų ir susigrąžinimo priemonių finansinį
poveikį).
Išsamiau
apie tikėtiną su dalyviais susijusį klaidų lygį
paaiškinta „Horizonto 2020“ finansinėje teisės akto pažymoje.
2.3.        Sukčiavimo ir
pažeidimų prevencijos priemonės 
Komisija
užtikrins, kad II NVI JTI BĮ taikytų procedūras kovai su
sukčiavimu visuose valdymo proceso etapuose. Buvo patikrinta, ar
pasiūlymuose dėl programos „Horizontas 2020“ numatytos veiksmingos
apsaugos nuo sukčiavimo priemonės, ir atliktas jų poveikio
vertinimas. Apskritai pasiūlytos priemonės turėtų padaryti
teigiamą poveikį kovai su sukčiavimu; daugiau dėmesio bus skiriama
rizika grindžiamam auditui ir sustiprintam moksliniam vertinimui ir kontrolei.
Komisija
pasirūpins, kad būtų tinkamų priemonių,
užtikrinančių, kad įgyvendinant pagal šį reglamentą
finansuojamus veiksmus Sąjungos finansiniai interesai būtų
saugomi ir kad tuo tikslu būtų taikomos prevencinės kovos su
sukčiavimu, korupcija ir kitokia neteisėta veika priemonės,
vykdomi veiksmingi patikrinimai, taip pat, jei nustatoma pažeidimų,
atgaunamos nepagrįstai išmokėtos sumos ir prireikus skiriamos
veiksmingos ir proporcingos atgrasomosios sankcijos.
II
NVI JTI BĮ jau bendradarbiauja su Komisijos tarnybomis klausimais,
susijusiais su sukčiavimu ir pažeidimais; Komisija užtikrins, kad
bendradarbiavimas tęstųsi ir būtų sustiprintas. 
2
KEV bendrosios įmonės sąskaitas tikrina nepriklausoma audito
įstaiga, kaip numatyta Reglamento (ES, Euratomas) Nr. 966/2012 60
straipsnio 5 dalyje. 2 KEV bendrosios įmonės sąskaitų
Audito Rūmai netikrina. Audito Rūmai gali atlikti tokius auditus II
NVI finansavimą gavusių dalyvių atžvilgiu.     
2.       Europos
kovos su sukčiavimu tarnyba (OLAF) gali atlikti tyrimus, įskaitant
patikras ir patikrinimus vietoje, remdamasi 1999 m. gegužės 25 d. Europos
Parlamento ir Tarybos reglamento (EB) Nr. 1073/1999 dėl Europos kovos su
sukčiavimu tarnybos (OLAF) atliekamų tyrimų ir 1996 m.
lapkričio 11 d. Tarybos reglamento (Euratomas, EB) Nr. 2185/96 dėl
Komisijos atliekamų patikrinimų ir inspektavimų vietoje siekiant
apsaugoti Europos Bendrijų finansinius interesus nuo sukčiavimo ir
kitų pažeidimų nuostatomis ir procedūromis, kad nustatytų
sukčiavimo, korupcijos arba kitos neteisėtos veiklos,
kenkiančios Sąjungos finansiniams interesams, atvejus, susijusius su
susitarimu ar sprendimu arba sutartimi, finansuojamais pagal šį
reglamentą.
3.           NUMATOMAS PASIŪLYMO (INICIATYVOS)
FINANSINIS POVEIKIS 
3.1.        Atitinkama daugiametės
finansinės programos išlaidų kategorija ir biudžeto išlaidų
eilutė
·      Prašomos sukurti naujos biudžeto eilutės 
Daugiametės finansinės programos
išlaidų kategorijas ir biudžeto eilutes nurodyti eilės tvarka.
 Daugiametės finansinės programos išlaidų kategorija || Biudžeto eilutė || Išlaidų rūšis || Įnašas 
 Numeris [Išlaidų kategorija 1a „Konkurencingumas augimui ir užimtumui skatinti“] || DA / NDA || ELPA šalių || šalių kandidačių || trečiųjų šalių || pagal Finansinio reglamento 18 straipsnio 1 dalies aa punktą 
 1a || 08.020731 (pagrindinė eilutė 08.020301) || [DA] || TAIP || TAIP || TAIP || TAIP 
3.2.        Numatomas poveikis išlaidoms 
3.2.1.     Numatomo poveikio išlaidoms
suvestinė 
mln. EUR (tūkstantųjų tikslumu)
 Daugiametės finansinės programos išlaidų kategorija: || Išlaidų kategorija 1a || „Konkurencingumas augimui ir užimtumui skatinti“ 
 
  II NVI bendroji įmonė ||   ||   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || 2021-2024 metai || IŠ VISO 
 1 antraštinė dalis. Personalo išlaidos || Įsipareigojimai || (1) || 0,239 || 0,378 || 0,555 || 0,648 || 2,534 || 2,585 || 12,999 || 0 || 19,938 
 Mokėjimai || (2) || 0,239 || 0,378 || 0,555 || 0,648 || 2,534 || 2,585 || 2,636 || 10,363 || 19,938 
 2 antraštinė dalis. Infrastruktūros ir veiklos išlaidos || Įsipareigojimai || (1a) || 0,496 || 0,672 || 0,706 || 0,717 || 3,243 || 3,192 || 15,886 || 0 || 24,912 
 Mokėjimai || (2a) || 0,496 || 0,672 || 0,706 || 0,717 || 3,243 || 3,192 || 3,140 || 12,746 || 24,912 
 3 antraštinė dalis. Veiklos išlaidos || Įsipareigojimai || (3a) || 207,300 || 211,000 || 214,800 || 190,850 || 276,200 || 293,000 || 287,000 || 0 || 1 680,150 
 Mokėjimai || (3b) || 16,600 || 65,950 || 105,000 || 146,000 || 191,000 || 209,200 || 245,000 || 701,400 || 1 680,150 
 IŠ VISO asignavimų [II NVI BĮ || Įsipareigojimai || =1+1a +3a || 208,035 || 212,050 || 216,061 || 192,215 || 281,977 || 298,777 || 315,885 || 0 || 1 725,000 
 Mokėjimai || =2+2a +3b || 17,335 || 67,000 || 106,261 || 147,365 || 196,777 || 214,977 || 250,776 || 724,509 || 1 725,000 

1 Be to, 15,8 mln.
EUR (įskaitant ELPA iš anksto numatyta 2013 m. NVI einamosioms
išlaidoms, susijusioms su jos veiksmų pagal 7BP pabaigimu. 
Tų
asignavimų paskirstymas pagal metus ir atitinkami pramonės
įnašai nurodyti lentelėje prie 3.2.3.3.d punkto.

 Daugiametės finansinės programos išlaidų kategorija: || 1A || „Konkurencingumas augimui ir užimtumui skatinti“ 
mln. EUR (tūkstantųjų tikslumu)
   ||   ||   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || 2021-2024 metai || IŠ VISO 
 GD: RTD ||   || 
  Žmogiškieji ištekliai || 0,559 || 0,570 || 0,582 || 0,593 || 0,605 || 0,617 || 0,630 ||   || 4,156 
  Kitos administracinės išlaidos || 0 || 0 || 0 || 0 || 0 || 0 || 0 || 0 || 0 
 IŠ VISO RTD GD || Asignavimai || 0,559 || 0,570 || 0,582 || 0,593 || 0,605 || 0,617 || 0,630 ||   || 4,156 
 IŠ VISO asignavimų pagal daugiametės finansinės programos 1A IŠLAIDŲ KATEGORIJĄ || (Iš viso įsipareigojimų = Iš viso mokėjimų) || 0,559 || 0,570 || 0,582 || 0,593 || 0,605 || 0,617 || 0,630 ||   || 4,156 
mln. EUR (tūkstantųjų tikslumu)
   ||   ||   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || 2021-2024 metai || IŠ VISO 
 IŠ VISO asignavimų pagal daugiametės finansinės programos 1–5 IŠLAIDŲ KATEGORIJAS || Įsipareigojimai || 208,594 || 212,620 || 216,643 || 192,808 || 282,582 || 299,394 || 316,515 ||   || 1 729,156 
 Mokėjimai || 17,894 || 67,570 || 106,843 || 147,958 || 197,382 || 215,594 || 251,406 || 724,509 || 1 729,156 
3.2.2.     Numatomas poveikis II NVI
BĮ ištekliams 
–     
¨  Pasiūlymui (iniciatyvai) įgyvendinti veiklos asignavimai
nenaudojami 
–     
X  Pasiūlymui (iniciatyvai) įgyvendinti
veiklos asignavimai naudojami taip:
Įsipareigojimų
asignavimai mln. EUR (tūkstantųjų tikslumu)
 Nurodyti tikslus ir rezultatus   ò ||   ||   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || IŠ VISO 
 REZULTATAI 
 Rūšis[26]   || Vidutinės išdirbio || Numeris || Išlaidos || Numeris || Išlaidos || Numeris || Išlaidos || Numeris || Išlaidos || Numeris || Išlaidos || Numeris || Išlaidos || Numeris || Išlaidos || Bendras skaičius || Iš viso išlaidų 
 KONKRETUS TIKSLAS Nr. 1[27] remti dotacijas EFPIA vadovaujamiems projektams ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Rezultatai || Dotacijos || apie 17,5 mln. EUR || 10 || 179,500 || 10 || 182,700 || 11 || 186,000 || 9 || 165,100 || 14 || 239,200 || 15 || 254,000 || 14 || 248,650 || 83 || 1 455,150 
 1 konkretaus tikslo tarpinė suma || 10 || 179,500 || 10 || 182,700 || 11 || 186,000 || 9 || 165,100 || 14 || 239,200 || 15 || 254,000 || 14 || 248,650 || 83 || 1 455,150 
 KONKRETUS TIKSLAS Nr. 2 remti dotacijas kitų pramonės subjektų vadovaujamiems bendradarbiavimo projektams ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Rezultatai || Dotacijos || apie 13,2 mln. EUR || 2 || 27,800 || 2 || 28,300 || 2 || 28,800 || 2 || 25,600 || 3 || 37,000 || 3 || 39,300 || 3 || 38,200 || 17 || 225,000 
 2 konkretaus tikslo tarpinė suma || 2 || 27,800 || 2 || 28,300 || 2 || 28,800 || 2 || 25,600 || 3 || 37,000 || 3 || 39,300 || 3 || 38,200 || 17 || 225,000 
 - Rezultatai || Dalyvavimas investavimo projektuose ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 3 konkretaus tikslo tarpinė suma ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 IŠ VISO IŠLAIDŲ || 12 || 207,300 || 12 || 211,000 || 13 || 214,800 || 11 || 190,700 || 17 || 276,200 || 18 || 293,300 || 17 || 286,850 || 100 || 1 680,150 
3.2.3.     Numatomas poveikis II NVI
BĮ žmogiškiesiems ištekliams 
3.2.3.1.  Suvestinė 
–      X  Pasiūlymui (iniciatyvai) įgyvendinti administracinio
pobūdžio asignavimai nenaudojami 
–      ¨  Pasiūlymui
(iniciatyvai) įgyvendinti administracinio pobūdžio asignavimai
naudojami taip:
Darbuotojų
skaičius (visos darbo dienos ekvivalentu)[28]
   || 2014 metai[29] || 2015 metai || 2016 metai || 2017 metai || 2018 metai || 2019 metai || 2020 metai || 2021 metai || 2022 metai || 2023 metai || 2024 metai 
 Pareigūnai (AD lygio) || 0 || 0 || 0 || 0 || 0 || 0 || 0 || 0 || 0 || 0 || 0 
 Pareigūnai (AST lygio) || 0 || 0 || 0 || 0 || 0 || 0 || 0 || 0 || 0 || 0 || 0 
 Sutartininkai || 8 || 9 || 9 || 10 || 10 || 10 || 10 || 9 || 9 || 9 || 8 
 Laikinieji darbuotojai (tik AD lygio) || 33 || 35 || 38 || 39 || 39 || 39 || 39 || 38 || 37 || 37 || 35 
 Deleguotieji nacionaliniai ekspertai[30] || 0 || 0 || 0 || 0 || 0 || 0 || 0 || 0 || 0 || 0 || 0 
 IŠ VISO || 41 || 44 || 47 || 49 || 49 || 49 || 49 || 47 || 46 || 46 || 43 
mln. EUR (tūkstantųjų
tikslumu)
   || 2014 metai[31] || 2015 metai || 2016 metai || 2017 metai || 2018 metai || 2019 metai || 2020 metai || 2021 metai || 2022 metai || 2023 metai || 2024 metai 
 Pareigūnai (AD lygio) || 0 || 0 || 0 || 0 || 0 || 0 || 0 || 0 || 0 || 0 || 0 
 Pareigūnai (AST lygio) || 0 || 0 || 0 || 0 || 0 || 0 || 0 || 0 || 0 || 0 || 0 
 Sutartininkai || 0,376 || 0,431 || 0,440 || 0,499 || 0,509 || 0,519 || 0,529 || 0,486 || 0,496 || 0,506 || 0,458 
 Laikinieji darbuotojai || 3,564 || 3,856 || 4,270 || 4,470 || 4,559 || 4,650 || 4,743 || 4,714 || 4,682 || 4,776 || 4,608 
 Deleguotieji nacionaliniai ekspertai || 0 || 0 || 0 || 0 || 0 || 0 || 0 || 0 || 0 || 0 || 0 
Šios sumos apima
išlaidas iki 2024 m., įskaitant veiklos nutraukimo išlaidas.
 IŠ VISO || 3,940 || 4,287 || 4,710 || 4,969 || 5,068 || 5,169 || 5,273 || 5,200 || 5,178 || 5,281 || 5,066 
3.2.3.2.  Numatomi susijusio GD
žmogiškųjų išteklių poreikiai
–     
¨  (Pasiūlymui (iniciatyvai) įgyvendinti žmogiškieji ištekliai
nenaudojami 
–     
X  (Pasiūlymui (iniciatyvai) įgyvendinti
žmogiškieji ištekliai naudojami taip:
Apskaičiavimą pateikti sveikaisiais
skaičiais
   || 2014 metai[32] || 2015 metai || 2016 metai || 2017 metai || 2018 metai || 2019 metai || 2020* metai 
  Etatų plano pareigybės (pareigūnai ir laikinieji darbuotojai) 
 XX 01 01 01 (Komisijos būstinė ir atstovybės) || 0 || 0 || 0 || 0 || 0 || 0 || 0 
 XX 01 01 02 (Delegacijos) || 0 || 0 || 0 || 0 || 0 || 0 || 0 
 08 01 05 01 (Tiesioginiai moksliniai tyrimai) || 4 || 4 || 4 || 4 || 4 || 4 || 4 
 10 01 05 01 (Tiesioginiai moksliniai tyrimai) || 0 || 0 || 0 || 0 || 0 || 0 || 0 
  Išorės personalas (visos darbo dienos ekvivalentu)[33] 
 XX 01 02 01 (CA, SNE, INT finansuojami iš bendrojo biudžeto) || 0 || 0 || 0 || 0 || 0 || 0 || 0 
 XX 01 02 02 (CA, INT, JED, LA ir SNE delegacijose) || 0 || 0 || 0 || 0 || 0 || 0 || 0 
 XX 01 04 yy[34] || - būstinėje[35] ||   || 0 || 0 || 0 || 0 || 0 
 - delegacijose ||   || 0 || 0 || 0 || 0 || 0 
 08 01 05 02 (CA, SNE, INT – netiesioginiai moksliniai tyrimai) || 0,5 || 0,5 || 0,5 || 0,5 || 0,5 || 0,5 || 0,5 
 10 01 05 02 (CA, SNE, INT – tiesioginiai moksliniai tyrimai) || 0 || 0 || 0 || 0 || 0 || 0 || 0 
 Kitos biudžeto eilutės (nurodyti) || 0 || 0 || 0 || 0 || 0 || 0 || 0 
 IŠ VISO || 4,5 || 4,5 || 4,5 || 4,5 || 4,5 || 4,5 || 4,5 
*Dėl darbuotojų skaičiaus
laikotarpiu po 2020 m. bus sprendžiama vėliau.
Žmogiškųjų
išteklių poreikiai bus tenkinami panaudojant GD darbuotojus, jau paskirtus
priemonei valdyti ir (arba) perskirstytus generaliniame direktorate, ir
prireikus finansuojami iš papildomų lėšų, kurios atsakingam GD
gali būti skiriamos pagal metinę asignavimų skyrimo
procedūrą ir atsižvelgiant į biudžeto apribojimus.
Vykdytinų
užduočių aprašymas:
 Pareigūnai ir laikinieji darbuotojai || Su NVI BĮ įgyvendinimu susijusios Komisijos darbuotojų užduotys yra užtikrinti tinkamą biudžeto įgyvendinimą ir NVI BĮ veiklos priežiūrą. Komisijos tarnybų aukštesnio lygio vadovai bus II NVI BĮ valdybos nariais. Komisijos darbuotojai įsijungs į II NVI patariamųjų grupių, kurias gali įsteigti valdyba, darbą. Numatoma, kad bus įsteigtos 4 patariamosios grupės, kurių kiekvienai reikės 0,25 Komisijos darbuotojų visos darbo dienos ekvivalento visą NVI veikimo laikotarpį. 
 Išorės personalas || Išorės personalas padės pareigūnams ir laikiniesiems darbuotojams užtikrinti tinkamą biudžeto įgyvendinimą ir NVI BĮ veiklos priežiūrą. 
Visos darbo dienos ekvivalento sąnaudų
apskaičiavimo aprašymas turėtų būti įtrauktas į
priedo 3 skirsnį. 
3.2.3.3.  a. Numatomas NVI BĮ
žmogiškųjų išteklių poreikis[36]
–     
¨  (Pasiūlymui (iniciatyvai) įgyvendinti žmogiškieji ištekliai
nenaudojami 
–     
X  (Pasiūlymui (iniciatyvai) įgyvendinti
žmogiškieji ištekliai naudojami taip: 
b. Numatomi žmogiškųjų išteklių
poreikiai, finansuotini 2014–2020 m. daugiametės finansinės
programos asignavimais.
Apskaičiavimą pateikti sveikaisiais
skaičiais
   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai* 
  Etatų plano pareigybės (pareigūnai ir laikinieji darbuotojai) 
 XX XX XX XX (Viešojo ir privačiojo sektoriaus partnerystės įstaiga) ||   
 Laikinieji darbuotojai (AD lygio) || 0 || 0 || 0 || 0 || 0 || 0 || 0 
 Laikinieji darbuotojai (AST lygio) || 0 || 0 || 0 || 0 || 0 || 0 || 0 
 NVI BĮ (Viešojo ir privačiojo sektoriaus partnerystės įstaiga) ||   
 TA || 4 || 6 || 9 || 10 || 39 || 39 || 39 
 CA || 1 || 2 || 2 || 3 || 10 || 10 || 10 
 SNE || 0 || 0 || 0 || 0 || 0 || 0 || 0 
 INT || 0 || 0 || 0 || 0 || 0 || 0 || 0 
 IŠ VISO || 5 || 8 || 11 || 13 || 49 || 49 || 49 
*2021–2024 metų informacija yra 3.2.3.1
punkto lentelėje
Vykdytinų
užduočių aprašymas:
 Pareigūnai ir laikinieji darbuotojai || Užduotys aprašytos Tarybos reglamento priedo pateiktų įstatų 1 straipsnyje. II NVI vykdomojo direktoriaus užduotys aprašytos įstatų 6 straipsnyje. 
 Išorės personalas || Išorės personalas padės NVI BĮ laikiniesiems darbuotojams atlikti savo užduotis. 
c. Žmogiškieji ištekliai, finansuojami 2007–2013 m.
daugiametės finansinės programos asignavimais.[37] 
Apskaičiavimą pateikti sveikaisiais
skaičiais (visos darbo dienos ekvivalentu)
   || 2014 metai || 2015 metai || 2016 metai || 2017 metai 
  Etatų plano pareigybės (pareigūnai ir laikinieji darbuotojai) 
 NVI BĮ (Viešojo ir privačiojo sektoriaus partnerystės įstaiga) ||   
 Laikinieji darbuotojai (AD pareiginės grupės) || 0 || 0 || 0 || 0 
 Laikinieji darbuotojai (AST lygio) || 0 || 0 || 0 || 0 
  Išorės personalas (visos darbo dienos ekvivalentu)[38] 
 NVI BĮ (Viešojo ir privačiojo sektoriaus partnerystės įstaiga) ||   
 TA || 29 || 29 || 29 || 29 
 CA || 7 || 7 || 7 || 7 
 SNE || 0 || 0 || 0 || 0 
 INT || 0 || 0 || 0 || 0 
 IŠ VISO || 36 || 36 || 36 || 36 
d. Įnašas dengiant einamąsias išlaidas,
skirtas pagal 2007–2013 m. daugiametę finansinę programą
veikusios viešojo ir privačiojo sektoriaus partnerystės įstaigos
veiklai nutraukti.
mln. EUR (tūkstantųjų tikslumu)

   || 2014 metai || 2015 metai || 2016 metai || 2017 metai ||   Iš viso[39] 
 ES įnašas grynaisiais pinigais || 3,950 || 3,950 || 3,950 || 3,950 || 15,800 
 Trečiųjų šalių įnašas grynaisiais pinigais || 3,950 || 3,950 || 3,950 || 3,950 || 15,800 
 IŠ VISO || 7,900 || 7,900 || 7,900 || 7,900 || 31,600 
3.2.4.     Suderinamumas su dabartine
daugiamete finansine programa 
–     
X  Pasiūlymas (iniciatyva) atitinka
dabartinę daugiametę finansinę programą
–     
¨  Atsižvelgiant į pasiūlymą (iniciatyvą),
reikės pakeisti daugiametės finansinės programos atitinkamos
išlaidų kategorijos programavimą
Paaiškinti, kaip reikia pakeisti programavimą, ir
nurodyti atitinkamas biudžeto eilutes bei sumas. [Netaikoma]
–     
¨  Įgyvendinant pasiūlymą (iniciatyvą) būtina
taikyti lankstumo priemonę arba patikslinti daugiametę finansinę
programą[40].
Paaiškinti, ką reikia atlikti, ir nurodyti
atitinkamas išlaidų kategorijas, biudžeto eilutes ir sumas. [Netaikoma]
3.2.5.     Trečiųjų
šalių įnašai 
–     
Pasiūlyme (iniciatyvoje) nenumatyta bendro su
trečiosiomis šalimis finansavimo 
–     
X Pasiūlyme (iniciatyvoje) numatytas bendras
finansavimas apskaičiuojamas taip:
Asignavimai mln. EUR (tūkstantųjų
tikslumu)
   || 2014* metai || 2015 metai || 2016 metai || 2017 metai || 2018 metai || 2019 metai || 2020 metai ir vėliau || IŠ VISO 
 Europos farmacijos pramonės ir asociacijų federacijos įnašas grynaisiais pinigais administracinėms išlaidoms padengti || 0,735 || 1,050 || 1,260 || 1,366 || 5,777 || 5,777 || 28,885 || 44,850 
 Asocijuotųjų narių, būsimųjų narių ir bendro investavimo schemos dalyvių įnašas grynaisiais pinigais administracinėms išlaidoms padengti || 0 || 0 || 0 || 0 || 0 || 0 || 0 || 0 
 įnašas grynaisiais pinigais veiklos išlaidoms padengti (šiuo metu suma nesukonkretinta); laukiama, kad tai bus padaryta ||   ||   ||   ||   ||   ||   ||   ||   
 IŠ VISO asignavimų, kuriuos bendrai finansuoja EFPIA ||   ||   ||   ||   ||   ||   ||   ||   
 Iš viso asignavimų, kuriuos bendrai finansuoja asocijuotieji partneriai ar būsimi viešojo ir privačiojo sektoriaus partnerystės nariai arba bendro investavimo schemos dalyviai || 0,735 || 1,050 || 1,260 || 1,366 || 5,777 || 5,777 || 28,885 || 44,850 
Visi kitų nei Sąjunga narių
įnašai nustatyti Tarybos reglamento dėl II NVI bendrosios
įmonės 4 straipsnyje.
Numatomas poveikis įplaukoms 
–     
X  Pasiūlymas (iniciatyva) neturi finansinio
poveikio įplaukoms
–     
¨  Pasiūlymas (iniciatyva) turi finansinį poveikį:
¨         nuosaviems ištekliams
¨         įvairioms įplaukoms
[1]               COM (2013) [ … ].
[2]               http://ec.europa.eu/research/consultations/life_science_h2020/report_public_consultation.pdf
[3]               ftp://ftp.cordis.europa.eu/pub/fp7/health/docs/outcome-imi-participants_en.pdf
[4]               Ši suma yra orientacinė ir priklausys nuo
galutinės sumos, kurią Mokslinių tyrimų ir inovacijų
generalinis direktoratas skirs tam visuomenės uždaviniui. 
[5]               OL C […], […], p. […].
[6]               OL C […], […], p. […].
[7]               OL L 412, 2006 12 30, p. 1.
[8]               OL L 400, 2006 12 30, p. 86.
[9]               COM(2010) 2020 galutinis.
[10]             OL … [H2020 BP].
[11]             OL … [H2020 SP]
[12]             OL L 30, 2008 2 4 [7BP NVI BĮ reglamentas]
[13]             SEC(2011) 1072 galutinis.
[14]             http://ec.europa.eu/research/consultations/life_science_h2020/consultation_en.htm
[15]             OL L 298, 2012 10 26, p. 1.
[16]             OL … [H2020 DT].
[17]             OL L 362, 2012 12 31, p. 1.
[18]             OL L 56, 1968 3 4, p. 1.
[19]             OL L 136, 1999 5 31.
[20]             OL L 292, 1996 11 15, p. 2–5.
[21]             OL L 136, 1999 5 31, p. 1.
[22]             OL L 145, 2001 5 31.
[23]             VGV: veikla grindžiamas valdymas, VGB – veikla grindžiamas
biudžeto sudarymas.
[24]             Kaip nurodyta Finansinio reglamento 54 straipsnio 2 dalies
a arba b punkte.
[25]             Informacija apie valdymo būdus ir nuorodos į
Finansinį reglamentą pateikiamos svetainėje „BudgWeb“
http://www.cc.cec/budg/man/budgmanag/budgmanag_en.html .
[26]             Rezultatai – tai būsimi produktai ir paslaugos (pvz.,
finansuota studentų mainų, nutiesta kelių kilometrų ir
kt.).
[27]             Kaip
apibūdinta 1.4.2 dalyje. Konkretus (-ūs) tikslas (-ai)

[28]             Kalbant apie ES viešojo ir privačiojo sektorių
partnerystės įstaigas, kurioms taikomas Finansinio reglamento 209
straipsnis, ši lentelė pateikiama informacijos tikslais.
[29]             N metai yra pasiūlymo (iniciatyvos) įgyvendinimo
pradžios metai.
[30]             Pagal Tarybos reglamento 7 straipsnį II NVI
bendrojoje įmonėje gali dirbti jos neįdarbinti deleguotieji nacionaliniai
ekspertai ir stažuotojai. Jei II NVI įdarbins deleguotuosius nacionalinius
ekspertus, personalo (laikinųjų darbuotojų) skaičius bus
sumažintas.
[31]             N metai yra pasiūlymo (iniciatyvos) įgyvendinimo
pradžios metai.
[32]             N metai yra pasiūlymo (iniciatyvos) įgyvendinimo
pradžios metai.
[33]             CA – sutartininkas („Contract Agent“); LA – vietinis
darbuotojas („Local Agent“); SNE – deleguotasis nacionalinis ekspertas
(„Seconded National Expert“). INT – per agentūrą įdarbintas
darbuotojas („Intérimaire“); 
[34]             Neviršijant ribos, nustatytos išorės personalui,
finansuojamam iš veiklos asignavimų (buvusių BA eilučių).
[35]             Būtina struktūriniams fondams, Europos
žemės ūkio fondui kaimo plėtrai (EŽŪFKP) ir Europos
žuvininkystės fondui (EŽF).
[36]             Kalbant apie ES viešojo ir privačiojo sektorių
partnerystės įstaigas, kurioms taikomas Finansinio reglamento 209
straipsnis, šis skirsnis pateikiamas informacijos tikslais.
[37]             Kalbant apie ES viešojo ir privačiojo sektorių
partnerystės įstaigas, kurioms taikomas Finansinio reglamento 209
straipsnis, ši lentelė pateikiama informacijos tikslais.
[38]             CA – sutartininkas („Contract Agent“); LA – vietinis
darbuotojas („Local Agent“); SNE – deleguotasis nacionalinis ekspertas
(„Seconded National Expert“). INT – per agentūrą įdarbintas
darbuotojas („Intérimaire“); 
[39]             Visas ES įnašas grynaisiais pinigais turėtų
siekti sumą, kuri iš anksto numatyta 2013 m. biudžete įstaigos 2007–2013 m.
veiklai pabaigti.
[40]             Žr. Tarpinstitucinio susitarimo 19 ir 24 punktus.